Pobeda Srbije od +59, sa Italijanima za prvo mesto u grupi\nTema: Pobeda Srbije od +59, sa Italijanima za prvo mesto u grupi\n02.09.2019, 19:44 #1\nKošarkaška reprezentacija Srbije pobedila je danas selekciju Filipina 126:67 (28:13, 34:22, 37:13, 27:19) u Fošanu u drugom meču na Svetskom prvenstvu u Kini.\nFOŠAN - Košarkaška reprezentacija Srbije pobedila je danas selekciju Filipina 126:67 (28:13, 34:22, 37:13, 27:19) u Fošanu u drugom meču na Svetskom prvenstvu u Kini.\nKošarkaši Srbije zabeležili su još jednu laku i ubedljivu pobedu, u kojoj su još jednom demonstrirali košgetesko umeće, ubacivši rekordnih 126 poena u dosadašnjem delu SP, uz čak 74 procenata šuta iz igre.\nĐorđević: Pripremamo se za Italiju, znamo šta nam je činiti\nSelektor košarkaške reprezentacije Srbije Aleksandar Đorđević rekao je da je zadovoljan pristupom svoje ekipe posle ubedljive pobede protiv selekcije Filipinima u drugom meču na Svetskom prvenstvu u Kini.\nSrbija je slavila sa 126:67, obezbedivši drugu fazu na Mundobasketu, a u sredu protiv Italije igraće meč koji će odlučiti ko će završiti na prvom mestu grupe D.\nATP lista Djovic drzi prvo mesto\nZadnji Post: 20.05.2019, 18:09\nKosarka: Prvi poraz juniora Srbije za drugo mesto u grupi\nZadnji Post: 17.07.2017, 23:38\nZadnji Post: 23.06.2016, 22:24


Za većinu korisnica sigurnih kuća važni su programi ekonomskog osnaživanja | BH novinari\nZa većinu korisnica sigurnih kuća važni su programi ekonomskog osnaživanja\n“Većina žena koje zbog preživljenog nasilja postanu korisnice sigurne kuće nisu ekonomski nezavisne, stoga su za njih programi ekonomskog osnaživanja izuzetno važni”, poručila je Azra Hasanbegović iz Udruženja “Žena BiH” na radionici „Izvještavanje o temi rodno zasnovanog nasilja“ koja je danas održana u Mostaru. Hasanbegović je istakla da u sudskim procesima koji tretiraju rodno zasnovano nasilje veliki problem predstavlja odgađanje ročišta te olakšavajuće okolnosti na koje se često poziva odbrana.\nNovinarka i aktivistica Milkica Milojević ocijenila je kako su rijetki medijski izvještaji koji nasilje nad ženama i djevojčicama tretiraju kao društveni problem. “Rodno zasnovano nasilje je prevashodno diskriminacija i kršenje ljudskih prava. Izvještavati etički o ovom društvenom problemu nije samo naša profesionalna i građanska nego i zakonska obaveza”, poručila je Milojević.\nIzvršna direktorica Vijeća za štampu Ljiljana Zurovac, predstavljajući dominantne medijske obrasce u pristupu temi rodno zasnovanog nasilja, ocijenila je kako je u velikom broju medijskih izvještaja prisutno totalno pretjerivanje i narušavanje privatnosti samo da bi se naslovi bolje prodali.\n“Medijski sadržaji o temi rodno zasnovanog nasilja uglavnom se, nažalost, objavljuju tek kada dođe do krajnjih tragičnih rezultata dugogodišnjeg maltretiranja. Rijetki su edukativni sardžaji koji govore o prevenciji nasilja ili zakonskim sankcijama”, rekla je Zurovac te naglasila važnost saradnje novinara sa nevladinim organizacijama koje se bave zaštitom prava žena, kao i sa centrima za socijalni rad kada se izvještava o ovom društvenom problemu.\nJednodnevni trening za novinare/ke, urednike/ce i blogere/ke, koji je okupio učesnike i učesnice iz medijskih kuća i nevladinih organizacija iz Mostara i okoline, kao i predstavnike centra za socijalni rad grada Mostara, održan je u okviru projekta „Isključimo nasilje – Mediji protiv nasilja nad ženama“, koji realizira Udruženje/udruga BH novinari uz podršku UN Women ureda u BiH i Švedske međunarodne agencije za razvoj i saradnju (Sida).\nRadionice su prethodno održane u gradovima širom Bosne i Hercegovine, u Sarajevu, Goraždu, Bihaću, Livnu, Srebrenici, Bijeljini, Brčkom, Zenici i Banjaluci.


Astronomi misle da su otkrili prvi satelit van Sunčevog sistema. Ovaj egzosatelit ne podseća ni na jedan nama poznati satelit – veličine je Neptuna i kruži oko planete veličine Jupitera.\nSatelit je spazio Nasina svemirska letelica „Kepler“, a nakon toga je praćen teleskopom „Habl“. Astronomi Dejvid Kiping i Aleks Tiči objavili su rezultate svog istraživanja u Sajens advenses džornalu (Science Advances journal). Naučnici, ipak, ističu da je potrebno dalje praćenje kako bi razumeli udaljeni planetarni sistem u kojem su spazili egzosatelit, koji kruži oko planete Kepler 1625B, dok je prolazila ispred svoje zvezde.\nDevetnaestočasovni prolaz, poznat kao tranzit, delimično je zaklonio svetlost koje emituje zvezda, koja je od Zemlje udaljena oko 8.000 svetlosnih godina. Uprkos tome što je do danas otkriveno više od 3.500 egzoplaneta (koje se nalaze van našeg Sunčevog sistema), lov na egzosatelite bio je prilično neuspešan sa sadašnjom tehnologijom.


Hrvatski doktor obratio se građanima: Prava istina je... - BIGportal.ba\nHrvatski doktor obratio se građanima: Prava istina je…\n9 Septembra, 2020 9 Septembra, 2020 0604\nDirektor Klinike za onkologiju KBC-a Split, Eduard Vrdoljak, kaže da su u Hrvatskoj umrla 203 bolesnika s koronavirusom, a od raka 6.000 ljudi.\nU isto vreme, kako je naveo, dijagnozu Kovida-19 imalo je 12.285 bolesnika, a raka 12.300 pacijenata, znači gotovo isto.\n“Nedavno smo analizirali broj novodijagnostifikovanih bolesnica s rakom dojke u Hrvatskoj za vreme zaključavanja i otkrili da u prve dve nedelje maja broj novoobolelih dijagnostifikovanih žena, koje su dobile iglenu biopsiju i dijagnozu raka, bio za gotovo 50 posto niži nego u prve dve nedelje 2019. godine”, rekao je Vrdoljak za RTL Direktu.\n“Prava istina je da imamo kontinuirani porast novoobolelih bolesnica s rakom dojke i da to sigurno ne znači da one nisu dobile rak nego da se nisu dijagnostifikovale. Kao posledicu ćemo imati kasnije dijagnostifikovane tumore, a samim time i moguće lošije ishode u lečenju”, rekao je Vrdoljak, preneo je Index.hr.\nŠok za 24 h: Od 32 stepena do minus jedan, uz oluju i snijeg. Ali ima i jedna dobra stvar\n“Pametni parking” uskoro na još tri lokacije u Banjaluci


Dembele je izašao iz igre u 29. minutu utakmice u kojoj je Barselona pobedila sa 2:1.\n"Osman Dembele je povredio tetivu leve noge, a posle dodatnih ispitivanja biće poznato koliko je ozbiljna povreda", navodi se u saopštenju Barselone.\nŠpanski mediji preneli su da bi najskuplji igrač u istoriji Barselone mogao da odsustvuje tri nedelje.\nDembele je krajem avgusta za 105 miliona evra iz Borusije iz Dortmunda prešao u Barselonu, a transfer bi mogao da dostigne cenu i do 150 miliona. On je doveden kao zamena za Nejmara, koji je za rekordan transfer od 222 miliona evra prešao u Pari Sen Žermen.


Donatorsko veče Lokalne fondacije Niš - Fondacija Nis\nDrage komšije, prijatelji, saradnici, svi koji volite Niš i želite da pomognete da nam se grad razvija, sa velikim zadovoljstvom vas pozivamo da dođete na naše prvo Donatorsko veče. Događaj je zakazan za sredu, 8. septembar od 20 sati u dvorištu Banovine u Nišu.\nPripremili smo bogat program, zabavićemo se uz sjajnu i raznoliku muziku i predstaviti ideje koje smo do sada podržali, a uz dobru hranu i osveženje organizujemo i nagradnu igru u kojoj svi donatori dobijaju!\nMisija Lokalne fondacije Niš je da podrži kreativne, aktivne ljude, složne komšije koji prave pozitivne promene u svom komšiluku, ulici, najbližem okruženju. U tome možemo da uspemo samo zajedno i zato vas pozivamo da podržite svoju lokalnu fondaciju, svoj grad i ljude koji vredno i entuzijastično rade i bore se za ideje u koje veruju – za svoju ulicu, komšiluk, naselje, selo, za svoj Niš.\nŽelimo da pokažemo da zajedno možemo mnogo, imamo snagu i znamo šta je potrebno nama i našim komšijama. Prikupljamo donacije od društveno-odgovornih građana, kompanija i institucija, kompletan iznos duplira Trag fondacija, a zatim ta sredstva koristimo za podršku najboljim idejama formalnih i neformalnih grupa građana. Do sada smo podržali već sedam predloga sugrađana, a spremamo i novi konkurs koji će biti raspisan u septembru.\nPridružite nam se, dođite na Donatorsko veče i budite deo promena koje zajedno stvaramo. U ovoj priči smo svi mi zajedno!\nUlaz je 1.000 dinara.\nPrevПретходноZavršen mural u čast Dragiši Stankoviću Čeliku\nСледећеRukavice Nenada Borovčanina na licitacijiNext


Objavljen drugi javni poziv Challenge fonda - Privredna štampa\nOtvoren je drugi javni poziv za dodjelu grant sredstava iz Challenge fonda za inovativne poslovne ideje. Sredstva u ukupnom iznosu od oko tri miliona eura namijenjena su mikro, malim i srednjim preduzećima sa područja Bosne i Hercegovine i Švedske, kao i startup-ima sa inovativnim idejama, proizvodima ili uslugama koje mogu dovesti do smanjenja nezaposlenosti, povećanja konkurentnosti i održivog društveno-ekonomskog razvoja u BiH.\nAplikacije na ovaj poziv moraju biti podnesene u elektronskoj formi u skladu s uputstvima koja se nalaze u dokumentu Smjernice/Vodič za aplikante, koji se može preuzeti na www.c2c.ba. Samo aplikacije dostavljene putem elektronske forme, koja se nalazi na pomenutoj web stranic bit će uzete u razmatranje, dok se štampane ili aplikacije dostavljene mail-om neće razmatrati.\nRok za podnošenje aplikacija 10. april.\nVijeće ministara BiH, na vanrednoj sjednici, usvojilo je Informaciju Direkcije za evropske integracije o državnom programu IPA 2016 za…\nPredsjedavajući Vijeća ministara BiH dr. Denis Zvizdić sastao se danas u Sarajevu sa zamjenikom premijera Republike Turske Veysijem Kaynakom koji…


Petković: Odbijanje Prištine da razgovara o ZSO preti da dovede do erozije Briselskog sporazuma – GracanicaOnline.Info\nПетковић: Одбијање Приштине да разговара о ЗСО прети да доведе до ерозије Бриселског споразума\nPetković: Odbijanje Prištine da razgovara o ZSO preti da dovede do erozije Briselskog sporazuma\n29. novembra 2021. 2 min read\nАлександар Боцан-Харченко и Петар Петковић Фото: Канцеларија за КиМ\nDirektor Kancelarije za Kosovo i Metohiju Petar Petković sastao se danas sa ambasadorom Ruske Federacije u Republici Srbiji, Aleksandrom Bocan-Harčenkom, sa kojim je razgovarao o poslednjoj rundi tehničkog dijaloga u Briselu i o izgledima za nastavak razgovora Beograda i Prištine.\nPetković je, navodi se u saopštenju Kancelarije za KiM, naglasio da je “Priština ponovo pokazala da nastavlja sa praksom obesmišljavanja dijaloga”, te da kategoričko odbijanje prištinske delegacije da razgovara o formiranju Zajednice srpskih opština, “preti da dovede do erozije Briselskog sporazuma, ali i autoriteta međunarodne zajednice, koja je garant njegove implementacije”.\n“Zbog opstrukcije Prištine, nije bilo uslova za direktne razgovore dve delagacije, već samo za bilateralne razgovore sa specijalnim predstavnikom Evropske unije za dijalog Beograda i Prištine Miroslavom Lajčakom”, rekao je direktor Petar Petković, dodajući da je Priština ovoga puta otišla i korak dalje, odbijajući da sa Beogradom razgovara i o pitanjima energitike, što je kako navodi, u isto vreme potvrdio i Aljbin Kurti u Prištini.\nPetković je istakao da je Beograd spreman da se u svakom trenutku odazove pozivu za nastavak dijaloga i da očekuje da se što pre “zaustavi serija opstrikcije pregovora”, ali i da smatra da je došlo vreme da prestane da se toleriše kršenje postignutih sporazuma i dogovora, kao i “neodgovornih i opasnih izjava i poteza, koji dolaze od strane Prištine”.\nZahvalivši ruskom ambasadoru na dosadašnjoj podršci Moskve teritorijalnom integritetu i suverenitetu Srbije, direktor Kancelarije za Kosovo i Metohiju Petar Petković je istakao da će “bratske veze naša dva naroda, kao i odnos suštinskog razumevanja i poverenja i dalje da budu temelj izvanrednih odnosa naših država”.\nTags: Aleksandar Bocan-Harčenko ambasador Rusije Briselski sporazum Direktor Kancelarija za Kosovo i Metohiju Petar Petković Zajednica srpskih opština Odbijanje Prištine da razgovara o ZSO\nPrevious I dalje veliki broj preminulih od COVIDA-19 u Srbiji, u albanskim sredinama na KiM sve manje zaraženih\nNext Najava o potencijalnom terorističkom napadu na Kosovu, ima li razloga za strah


Ostvario san - zasadio plantažu borovnice - Voćarstvo | Agroklub.rs\nOstvario san - zasadio plantažu borovnice\nJoš pre 10-ak godina Goran Mirković, iz sela Vlaška, kod Mladenovca, razmišljao je o podizanju zasada borvnice, ali tu ideju sproveo je u delo tek kada su obojica njegovih sinova pokazala interesovanje za ovakav vid poljoprivredne proizvodnje.\nDanas, 3 godine nakon što su ušli u realizaciju priče sa borovnicama, imaju oko 50 ari prvobitno zasađene plantaže, koju su u međuvremenu proširivali novim sadnicama. Sadnja je rađena tako da je međuredni prostor 3 metra, a razmak između sadnica jedan metar, pa na jednom hektaru može da bude oko 3.000-3.500 sadnica. Ovde je reč o modernom zasadu sa sistemom za navodnjavanje i protivgradnom mrežom bez kojih ne bi mogao biti postignut ni zadovoljavajući kvalitet ploda, ali ni pravi prinos.\nPrema rečima ovih proizvođača, borovnica je manje zahtevna od ostalih voćnih vrsta kada je reć o zaštiti. Konkretno, na ovom zasadu se primenjuje zimsko plavo prskanje koje se još jednom ponavlja u proleće i zaštita protiv truleži, ali to mnogo zavisi i od vremena.\nOve godine zadovoljni su plodom za koji kažu da je vrhunskog kvaliteta i veoma krupan. Kada se govori o količini, Mirkovići očekuju 3,5-4 kilograma po biljci, a ovde je reč o četvrtoj vegetaciji. Ovosezonski kupci dolaze iz Holandije, ali potražnja za srpskom borovnicom se tu ne zaustavlja, već se proteže od Rusije, na istoku, do tržišta Velike Britanije, na zapadu. Kolike su cene, kako su njima zadovoljni, koliko im prosečno novca ostane kada plate sve, ambalažu, radnike i izmire ostale troškove, kao i kakvi su im planovi za budućnost, saznajte u video prilogu:\nGoran Mirković Zasad borovnice Plantaža borovnice Izvoz


Upotreba nelegalnog softvera u Srbiji u padu za 2% – Personal magazin\nProcenat softverske piraterije u oblasti personalnih računara u Srbiji tokom 2008. godine beleži pad od 2% u odnosu na 2007. godinu. U istom periodu polovina zemalja u kojima je rađena…\nProcenat softverske piraterije u oblasti personalnih računara u Srbiji tokom 2008. godine beleži pad od 2% u odnosu na 2007. godinu.\nU istom periodu polovina zemalja u kojima je rađena studija beleži pad, dok samo 15% zemalja beleži porast piraterije. Gubici privrede, tokom 2008. godine, koji su posledica softverske piraterije u Srbiji porasli su na 99 miliona USD.\nIzmeđu ostalog ovo su rezultati šeste godišnje studije o softverskoj pirateriji, koju je danas objavila BSA (Business Software Alliance), međunarodna organizacija koja predstavlja softversku industriju. Studija obuhvata 110 zemalja i nezavisno je sprovedena od strane IDC, firme koja je svetski lider u oblasti istraživanja tržišta i predviđanja u oblasti informacionih tehnologija.\n„Ovaj izveštaj pokazuje naš uticaj u nastojanjima da dodatno smanjimo softversku pirateriju u Srbiji“ izjavio je advokat Dragomir Kojić, pravni zastupnik BSA u Srbiji. „Vrlo je važno da u ovim nesigurnim vremenima preduzeća ne izbegavaju svoje obaveze koristeći nelegalan softver, jer ovo povećava negativne uticaje, pre svega na njihovo poslovanje a zatim i na njihove korisnike i lokalnu i globalnu ekonomiju“.\nTokom poslednjih pet godina, koliko se analizira softverska piraterija i od kada traju aktivnosti BSA u Srbiji, postoji stabilan trend godišnjeg smanjenja stope piraterije u iznosu od 2%, osim u 2004. godini. Na ovaj trend svakako ključni uticaj imaju aktivnosti BSA kao i angažovanje državnih službi i predstavnika lokalne IT industrije. Zajedničke akcije na edukaciji tržišta, stvaranju i sprovođenju efikasne zakonske regulative značajno utiču na kreiranje stabilnog poslovnog okruženja, koje treba da obezbedi dalji napredak lokalne ekonomije i društva u celini. Pored gubitaka koje trpi softverska industrija uticaji softverske piraterije su mnogo veći. Na primer, u studiji koju je u januaru 2008. godine objavio IDC navodi se da smanjenje softverske piraterije može dovesti do otvaranja više hiljada novih radnih mesta, ukupnog jačanja ekonomije i povećanja prihoda od poreza od usluga na lokalnom nivou.\nOstale važne činjenice:\nU regionu centralne i istočne Evrope zemlje sa najvećim procentom pirateruje su Gruzija 95%, Jermenija 92% i Moldavija 90% U zemlje sa najnižim procentom u istom regionu spadaju Češka Republika 38%, Mađarska 42% i Slovačka 43%. Najveći napredak od 5% je ostvarila Rusija rezultatom od 68%, što predstavlja pad od 19 procenata na šestogodišnjem nivou\nPovećanje dostupnosti Interneta će povećati isporuke piratskog softvera. Predpostavllja se da će u narednih pet godina, 460 miliona ljudi u zemljama u razvoju dobiti pristup Internetu. Porast će biti najveći u segmentima malih preduzeća i kućnih korisnika i predpostavlja se da će u ovim segmentima procenat piraterije biti zančajno veći nego kod državnih organa i velikih preduzeća.\nGlobalna recesija na različite načine utiče na softversku pirateriju. John Gantz, rukovodilac istraživačke grupe IDC-a, ističe da će potrošači, kojima se smanjuje kupovna moć, duže zadržati u upotrebi postojeće računare, što će uticati na porast piraterije, jer na starijim računarima ima više piratskog softvera. Ipak, pritisci na budžete će ubrzati prodaju jeftinijih “netbook” računara koji najčešće dolaze sa preinstaliranim legalnim softverom.\nPored toga pozitivno će uticati i upotreba SAM (software asset management) metodologije u cilju optimizacije i smanjenja troškova u IT-u. „U svakom slučaju, cena softvera je samo jedan od faktora koji utiču na upotrebu piratskog softvera,“ rekao je Gantz. „Ekonomska kriza će svakako imati uticaja, delimično i pozitivnih, ali biće samo jedan od mnogih faktora, i verovatno neće biti potpuno izražen dok ne budemo imali statističke podatke za 2009. godinu.“\nBSA se zalaže za upotrebu pet principa za smanjivanje softverske piraterije i povećanje ekonomskog rasta:\nEdukacija javnosti i povećanje svesti o vrednosti intelektualne svojine i rizicima upotrebe nelicenciranog softvera;\nUnapređenje Zakona o zaštiti intelektualne svojine u smislu primene obaveza Svetske organizacije za zaštitu intelektualne svojine (WIPO) da bi se omogućila bolja i efikasnija borba protiv digitalne i Internet piraterije;\nKreiranje snažnih mehanizama primene kao što nalaže Svetska trgovinska organizacija (WTO) kroz TRIPS sporazum, uključujući i čvršće zakone protiv piraterije;\nPosvećivanje značajnih resursa upravnih organa rešavanju problema, uključujući nacionalne službe za suzbijanje kriminala u oblasti autorskih prava, međunarodnu saradnju i obuku lokalnih organa reda i pravosudnih organa;\nIstraživanje obuhvata 110 zemalja i sprovedeno je nezavisno od strane IDC-a, firme koja predstavlja svetskog lidera u oblasti istraživanja tržišta i predviđanja u oblasti informacionih tehnologija. Odnosi se na pirateriju softverskih proizvoda za personalne računare, uključujući desktop računare, laptop računare i ultra prenosive računare. Studija ne uključuje ostale tipove softvera kao što su softver za servere i softver za mainframe računare. Da bi se potvrdili trendovi analitičari iz više od šezdeset zemalja su tokom istraživanja koristili interne podatke proizvođača hardvera i softvera.\nUpotreba nelegalnog softvera u Srbiji u padu za 2% was last modified: May 19th, 2009 by Redakcija\nBSABusiness Software AlliancepiraterijaSAMSamsungSrbija


Zvezda predstavila peto pojačanje, Mrkela govorio o Saviću, ali i o Degeneku! - Sportske.net\nZvezda predstavila peto pojačanje, Mrkela govorio o Saviću, ali i o Degeneku!\nU društvu sportskog direktora danas je u prostorijama kluba predstavljen peti novajlija.\nDejova paljba - Zvezdin lažov i lažni patriota!Zvezda ostala samo san, Saudijska Arabija je njegova sledeća stanica!Zvezda se ponovo hvali ''granitnom odbranom''Dan posle - Kakve su najnovije reakcije Zvezdinih fudbalera?Ovo su uslovi pod kojima Vujadin Savić ide u APOEL!\nŽander Santana je poslednje pojačanje Crvene zvezde, peto ovog leta.\nDanas je i zvanično predstavljen, a iskusni levi bek je zadužio dres sa brojem 18.\nSportski direktor Mitar Mrkela mu je poželeo dobrodošlicu.\n"Žander je veoma brzi levi bek, odličan je u igri 1 na 1 i očekujem da sa nijim dobijemo probojnost po boku. Želim mu da se što pre uklopi u klub", rekao je Mrkela.\nBrazilac je istakao da je srećan i privilegovan.\n"Srećan sam što sam došao u Zvezdu i stekao privilegiju da nosim crveno-beli dres. Svestan sam veličine kluba i značaja grba koji ću braniti. Imamo dobar tim i očekujem da ostvarimo uspeh i ove sezone. Ipak, svestan sam da je put dug i pun prepreka. Osećam se veoma spremno. Od dolaska treniram intenzivno i jedva čekam priliku da debitujem", izjavio je novi levi bek srpskog šampiona.\nŽander je dodao i da ne oseća pritisak zbog slabih izdanja svojih sunarodnika u Srbiji.\n"Ne osećam pritisak zbog očekivanja javnosti ili prethodnog učinka mojih sunarodnika. Svako je igrač za sebe. Došao sam da osvojim titulu i spreman sam da preuzmem odgovornost", jasan je Žander.\nOn je dodao da odlično poznaje srpskog fudbalera Sašu Markovića, koji mu je govorio u Zvezdi, kao i da dugo poznaje novog napadača Zvezde Tomanea, kako su zajedno igrali u Tondeli.\n"Poznajem Sašu Markovića, sjajan je igrač, bliski smo prijatelji i pre dolaska u Beograd konsultovao sam se sa njim. Rekao mi je da je Zvezda odličan izbor i tek onda sam shvatio veličinu kluba u koji dolazim. Dugo poznajem i Tomanea, igrali smo u Tondeli zajedno. Radi se o sjajnom fudbaleru i siguran sam da će dati doprinos na putu do novih uspeha", izjavio je 30-godišnji defanzivac.\nNa kraju je sportski direktor Mitar Mrkela prokomentarisao i činjenicu da se Miloš Degenek nalazi na ivici rastanka sa svojim klubom, Al Hilalom, a oglasio se i povodom sudbine Vujadina Savića.\n"Degenek je ostavio izvanredan utisak kao igrač i profesionalac i uvek je dobrodošao. Što se tiče Vujadina Savića on je igrač Crvene zvezde", istakao je Mrkela.\nDakle, Degenek bi mogao i da se vrati, što je i sam u više navrata isticao kao svoju veliku želju.\nMožda upravo zameni Savića, sa kojim je svojevremeno igrao u tandemu, kako je Vujadin u pregovorima sa kiparskim Apoelom i navodno je na izlaznim vratima kluba.


BH novinari zabrinuti zbog napada na medije - Klix.ba\nBiH BH novinari zabrinuti zbog napada na medije\nUdruženje BH novinari i Linija za pomoć novinarima izrazili su danas zabrinutost povodom ugrožavanja sigurnosnih uvjeta u kojima djeluju mediji u BiH te učestalih napada na medijske kuće i novinare.\nU saopćenju se kaže da su pljačkaški upad u prostorije TV Alfa i lažna dojava o eksplozivnoj napravi u prostorijama NTV Hayat, kao i nedavna eksplozija bombi u blizini prostorija ove tv kuće, ozbiljna prijetnja medijskim slobodama i sigurnosti života novinara i ostalih medijskih uposlenika.\nTri kriminalna djela, usmjerena protiv medija u veoma kratkom vremenu, predstavljaju jasnu poruku o snazi kriminalnih krugova i njihovom odnosu prema medijima. Posljednji događaji su i svojevrsno bacanje rukavice u lice nadležnim policijskim organima, lokalnim vlastima i cjelokupnoj bh. javnosti koji još nemaju adekvatne odgovore na daljnje pogoršavanje sigurnosne situacije u Sarajevu i cijeloj BiH, smatra Udruženje BH novinari.\nZbog toga BH novinari još jednom apeliraju na istražne policijske organe da poduzmu dodatne akcije da bi se razjasnile sve okolnosti i vinovnici napada na NTV Hayat i identitet pljačkaša TV Alfa.\nRazotkrivanjem činjenica u vezi s napadima na ove medijske kuće i sankcioniranje sudionika kriminalnih djela, kao i detaljno informiranje javnosti o ovim događajima, jedini su način zaustavljanja nasilja i stvaranja sigurnog okruženja za rad medija i novinara.\nprije 8h 18m 101\nprije 16h 9m 63\nprije 5h 36m 98\nprije 4h 11m 45


Nove Bajdenove naredbe protiv trgovine drogom - Top Portal\nNaslovnica Vijesti Svijet Nove Bajdenove naredbe protiv trgovine drogom\nNove Bajdenove naredbe protiv trgovine drogom\nAmerički predsjednik Džozef Bajden potpisao je dvije nove izvršne naredbe koje se odnose na borbu protiv trgovine drogom i međunarodnih kriminalnih organizacija, čime je Ministarstvu finansija omogućeno da uvede nove sankcije kineskim kompanijama i kriminalnim grupama u Brazilu, Meksiku i Kolumbiji.\nBajdenova administracija želi novim mjerama da preduzime akcije u vezi sa pogoršanjem američke krize sa narkoticima, koja je izazvala više od 100.000 smrtnih slučajeva od predoziranja u SAD za godinu dana, a što predstavlja povećanje od 28 odsto u odnosu na isti period godinu dana ranije.\nTo su, naime, navodi američkih Centara za kontrolu i prevenciju bolesti, navodi Rojters.\nAmeričko ministarstvo finansija saopštilo je da je uvelo sankcije za 25 subjekata i pojedinaca pod novim ovlašćenjima koja mu na osnovu jedne od izvršnih naredbi omogućavaju da sankcioniše osobe koje imaju koristi od kriminalnih radnji, bez obzira na to da li imaju direktne veze sa poznatim narko-bosovima ili kartelima.\nSankcije uključuju i jednu kinesku kompaniju za koju Ministarstvo finansija SAD navodi da prima preko interneta porudžbine za analgetike koji djeluju kao opijati, kao i druge kompanije za koje se navodi da su uključene u prodaju ili transport takvih hemikalija.\nMinistarstvo je sankcionisalo više narko bosova, kartela i bandi u Meksiku, Brazilu i Kolumbiji.\nSankcije zabranjuju određenim subjektima pristup transakcijama u američkim dolarima i zamrzavaju svu imovinu koju oni poseduju u SAD.\nDrugom Bajdenovom izvršnom naredbom stvara se novi međuagencijski savjet za transnacionalni organizovani kriminal kako bi se poboljšala saradnja između vladinih resora pravde, odbrane, unutrašnje bezbednosti, finansija i Kancelarije za nacionalnu obaveštajnu službu i time lakše identifikovale i sankcionisale kriminalne organizacije, navodi Rojters.\nPrethodni članakOblačno u većini krajeva, na jugu sunčano\nNaredni članakVlada FBiH danas zasjeda u Mostaru


Naša mreža: FinTech u Srbiji\nDatum objave 04.08.2020. 13:10\nFinansijske i bankarske usluge kakve smo do sada poznavali menjaju se pojavom FinTech industrije, koja kombinuje finansijske usluge i modernu tehnologiju.\nUčesnici na tržištu FinTecha su start-apovi, velike IT kompanije, kao i tradicionalne banke, a usluge koje oni pružaju su finansijske transakcije, onlajn bankarstvo, elektronski novac itd.\n“Jedna od prvih asocijacija na FinTech su start-apovi koji ulaze u oblast bankarstva gde su tradicionalne banke decenijama dominirale i traže inovativne načine da ubrzaju, pojednostave ili reše određene probleme”, objašnjava za Našu mrežu finansijski stručnjak i osnivač finansijske kompanije Bright Finance Hub Bogdan Petrović.\nCilj FinTech-a je da privuče potrošače proizvodima i uslugama koje su korisnije, efikasnije, transparentnije i automatizovanije od onih trenutno dostupnih u finansijskim institucijama.\nMeđutim, kako navodi, pojam FinTech-a u Srbiji je limitiran. Uglavnom se povezuje sa mobilnim bankarstvom i mogućnošću da se bankarske usluge obavljaju putem mobilne aplikacije.\nOno što se u srpskoj FinTech industriji pojavljuje kao velika prepreka, kaže Petrović, je to što su propisi koji je regulišu veoma neusaglašeni i komplikovani.\nSrpsko zakonodavstvo ne dozvoljava start-apovima da budu direktni konkuretni bankama, pa je razvoj ove industrije na našem tržištu otežan. Otežavajuća okolnost je i to što tehnološke i finansijske kompanije ne mogu da posluju sa kreditima zbog Zakona o bankama, po kojem se niko osim banke ne može baviti davanjem kredita i izdavanjem platnih kartica, osim ako je za to ovlašćen zakonom.\nOno što je sigurno jeste da FinTech fundamentalno poboljšava kvalitet finansijskih usluga. Budućnost plaćanja je u digitalnom obliku, bez posrednika. FinTech donosi veću transparentost i brzinu – nema čekanja „da transakcija legne“. Gubi se razlika između domaćeg i međunarodnog platnog prometa, tehnologija izbacuje posrednike i smanjuje troškove.


Kosovski Institut za Lokalnu Samoupravu (KLGI), nudi fokusiranu podrsku za male opstine - Vesti - Kosovski Institut za Lokalnu Samoupravu\nU okviru mentorstva koje nudi Institut KLGI za 14 opstina ispod 22 hiljade stanovnika, kao specificna intervencija koja je proistekla iz projekta "Podrska Snaznim i Odrzivim Opstinama - SSSM" koja je podrzana od strane Ambasade Kraljevine Norveske, danas je, na zahtev Opstine Partes, staf Instituta KLGI odrzao sastanak sa predstavnicima te Opstine.\nNa sastanku sa Predsedavajucim Skupstine, sefom Kabineta Predsednika kao i Direktorom Urbanizma, u fokusu diskusije bio je proces dopune-izmene statuta Opstine, aspekti demokratizacije i funkcionalnih pitanja. Na sastanku g-din Mucaj je naveo potrebu da izmene u statutu opstine trebaju biti u saglasnosti sa zakonom o Lokalnoj Samoupravi, sledeci jedan proces siroke konsultacije sa javnoscu kao i fokusirane susrete sa lokalnim akterima.\nPredstavnici Partesa su istakli probleme koji proisticu zbog profesionalnih kapaciteta, sa naglaskom potrebe posebnih programa u sektorskim oblastima. Istovremeno, oni veoma cene doprinos koji daje Institut KLGI kroz obuke u sluzbi planiranja, implementacije i procene javnih politika na lokalnom nivou kao i njihovo ukljucivanje u ovim oblastima.\nPredstavnici Instituta KLGI su izrazili spremnost da i dalje pruzaju specificnu podrsku opstinama koje imaju ogranicene kapacitete u sektorskim oblastima, istovremeno ce imati i ulogu sagovornika u poboljsanju politika i zakonodavstva u oblasti lokalne uprave.\nNakon sastanka, Predsednik Opstine Partes, Dragan Petkovic, pozdravio je predstavnike Instituta KLGI, zahvaljujuci na dosadasnjoj korektnoj saradnji i profesionalnoj podrsci koja se pruza ovoj opstini.


Izvor: Radio Televizija Vojvodine, 21.Okt.2021, 10:57\nOdluku o eventualnom prelasku svih škola na onlajn nastavu donosi Krizni štab.\nDok ne bude doneta takva odluka Tim za škole će, kao i do sada, doneti odluku o modelima nastave u određenim lokalnim samoupravama koji će se primenjivati od ponedeljka, 25. oktobra, kažu u Ministarstvu prosvete.\nOdluka Tima za škole biće saopštena sutra, 22. oktobra, dodaju u resornom Ministarstvu.\nRužić: I dalje tvrdim da situacija nije alarmantna\nTim za praćenje i koordinisanje primene preventivnih mera u radu škola danas će doneti odluku da li će škole od ponedeljka kompletno preći na onlajn nastavu, izjavio je u Smederevskoj Palanci ministar Branko Ružić.\nŠto se tiče obrazovnog...\nDanas: Ružić: Nema govora da vrtići i mlađi osnovci idu na onlajn nastavu\nOdluka o tome kako će škole raditi od ponedeljka biće saopštena sutra, rečeno je Danasu u Ministarstvu prosvete, ali nisu želeli da komentarišu očekivanja nekih lekara da škole uskoro prelaze na onlajn nastavu.\nOŠ `Olga Milošević` iz Smederevske Palanke dobila besplatan internet\nIzvor: Beta Video, 21.Okt.2021\nSmederevska Palanka - Branko Ružić, ministar prosvete, nauke i tehnološkog razvoja, Goran Vasić, izvršni direktor korporativnih poslova u Telenor Srbija i Dejana Kostadinova, direktorka UNICEF-a u Srbiji, dostavili su SIM kartice i modeme za internet Darku Dimitrijeviću, direktoru Osnovne škole...


NSinfo: Još 250 miliona dinara za nova radna mesta u Vojvodini\nPokrajinski sekretar za regionalni razvoj, međuregionalnu\nsaradnju i lokalnu samoupravu, Ognjen Bjelić, uručio je danas ugovore o subvencijama vredne 250 miliona dinara predstavnicima 19 privatnih kompanija po osnovu konkurasa za dodelu sredstava iz Budzetskog fonda za sprovođenje mera razvojne politike AP Vojvodine.\n„Ulaganje u privredu, ujedno znači ulaganje i u kulturu, obrazovanje, zdravstvo i druge oblasti od vitalnog značaja za društvo“, poručio je Bjelić i naglasio da Pokrajinska vlada u koordinaciji sa Razvojnom agencijom Vojvodine, pružajući podršku kompanijama u razvoju, nastavlja sa politikom podsticanja bržeg privrednog razvoja AP Vojvodine.\nRealizacijom investicionih projekata u ovih 19 kompanija koje su kroz sistem bodovanja izdvojene kao najlikvidnije, u narednom periodu predviđa se otvaranje oko 530 novih radnih mesta. Takođe, radna mesta moraju biti zadržana od tri do pet godina nakon realizacije projekta, a isplaćena zarada za novozaposlene radnike najmanje 20 odsto viša u odnosu na minimalnu zaradu u Republici Srbiji.\n„Sredstva su obezbeđena prvoklasnim bankarskim garancijama, a potpisnici će kao i do sada, izveštaje o realizaciji projekta koji podrzaumevaju podatke o upražnjenim radnim mestima i odgovarjućim propisanim visinama plata zaposlenih, dostavljati Razvojnoj agenciji Vojvodine na kvartalnom nivou“, pojasnio je Bjelić.\nOn je podsetio da je ovo drugi cuklus dodele subvencija u okviru te konkursne mere, te da će ukupno opredeljena sredstva obezbediti 1060 novih radnih mesta na teritoriji Vojvodine.\nSubvencijama su obuhvaćene sve tri kategorije privrednih društava - mala, srednja i velika preduzeća i većina je iz reda proizvodnih delatnosti.\n... ap vojvodina, biznis, ekonomija, investicije, Novi Sad, posao, privreda


Zelena zgrada izraelskog parlamenta\nU nedelju 29. marta 2015. godine pušteno je u rad 1500 fotonaponskih panela na zgradi parlamenta u Izraelu. Iz kabineta predsednika saopšteno je da će solarni paneli proizvoditi oko 10 odsto električne energije koja je potrebna ovoj zgradi (Knesetu). Osim solarnih panela ova zgrada poseduje i ekološko osvetljenje, automatsko isključivanje …\nAvion „Solar Impulse“ postavio svetski rekord na svom putu oko sveta\nSolarni avion „Solar Impulse“ koji je poleteo iz Abu Dabija 9. marta 2015. godine sleteo je u Muscat u Oman nakon 11 sati leta. Pilota aviona gospodina Andre Borschberga u Muscatu su dočekali predstavnici lokalnih vlasti, ali i inženjeri i menadžeri kompanije ABB. Gospodin Borschberg je ovom prilikom izjavio da …\nMinistarstvo rudarstva i energetike Republike Srbije donelo je novi Pravilnik o utvrđivanju slobodnog kapaciteta za solarne elektrane koji će početi da važi od 14. marta 2015. godine. Pravilnik je donet zbog toga što je utvrđeno da je prestala važnost privremenog statusa povlašćenog proizvođača električne energije za dva pravna subjekta. Uredbom …\nPD Drinsko-limske HE završilo projekat solarne elektrane u Zaovinama\nPD Drinsko-limske hidroelektrane izdalo je saopštenje u kome je navedeno da je završen projekat za izgradnju solarne elektrane u Zaovinama. Vršilac dužnosti direktora PD Drinsko-limske hidroelektrane gospodin Zlatan Jovanović izjavio je da će ova elektrana biti izgrađena na brani Lazići, kao i da su već započete neke aktivnosti u vezi …\nBangladeš – prva solarna zemlja na svetu?\nVlada Bangladeša ima u planu da se do 2021. godine svako domaćinstvo u ovoj zemlji napaja solarnom energijom, i tako postanu prva solarna nacija. Projekat „Solarni kućni sistem“ (SHS) veoma je značajan zbog toga što veliki broj domaćinstava u Bangladešu nema pristup elektrodistributivnoj mreži, a čak i oni koji su …


Vijeće ministara odobrilo iz rezerve 317.000 KM za nove radnike - Akta.ba\nVijeće ministara odobrilo iz rezerve 317.000 KM za nove radnike\nVijeće ministara BiH na posljednjoj održanoj sjednici odobrilo je iz tekuće rezerve ovogodišnjeg budžeta BiH 317.000 KM za zapošljavanje novih 36 zaposlenika u tri državne institucije.\n02.08.2014. 09:34 / Izvor: Nezavisne novine\nNovac za dodatno zapošljavanje odobren je iz budžetske rezerve Ministarstvu pravde BiH (39.600 KM), Ministarstvu civilnih poslova (31.500 KM) te Službi za zajedničke poslova institucija BiH (246.000 KM za 32 nova zaposlenika).\nSvojim odlukama od 30. jula ove godine Vijeće ministara je nastavilo trend odobravanja povećanja broja zaposlenih u institucijama BiH, uprkos ranijoj odluci o zamrzavanju novih zapošljavanja. Prema nedavno usvojenom izvještaju o izvršenju budžeta institucija BiH, lani je broj uposlenika povećan za 40 (sa 22.174 na 22.214 osoba u svih 75 bh. institucija). U Zakonu o budžetu piše da su nova zapošljavanja dozvoljena samo u izuzetnim slučajevima (novoosnovane institucije i slično) i sve to mora odobriti Vijeće ministara. Prošle godine, kada su iz tekuće rezerve budžeta za plate i naknade izdvojena 1,3 miliona KM, profunkcionisala je samo jedna novoosnovana institucija - Vijeće za državnu pomoć, kojem je odobren prijem pet uposlenika.\nDodatna zapošljavanja po dva nova radnika ministarstvima pravde i civilnih poslova sada su odobrena kako bi u ovoj godini mogli ispoštovati Zakon o internoj reviziji i angažovati šefove interne revizije i po jednog unutrašnjeg revizora.\nZa Službu za zajedničke poslove odobreno je dodatno zapošljavanje radi obavljanja dijela zajedničkih poslova u zgradi Predsjedništva BiH, koja je od 1. aprila ove godine ostala bez upravitelja.\nGeneralni revizor Ureda za reviziju institucija BiH Milenko Šego kaže da bi rezerva budžeta trebalo da služi za hitne slučajeve.\n"Taj novac bi trebalo da bude pričuva za pokrivanje troškova nekih potresa, havarija, dakle za urgentne intervencije ili za finansiranje novoosnovanih institucija, a takvih u ovoj godini nemamo. Zakon se mora poštivati, no očito je Vijeće ministara ocijenilo da su i ova nova zapošljavanja takođe hitna", izjavio je Šego.\nSlužba za zajedničke poslove još je prošle godine, uoči usvajanja državnog budžeta za 2014. godinu, tražila dodatni novac kako bi mogla provesti raniju odluku Vijeća ministara da preuzme upravljanje zgradom Predsjedništva BiH. Taj njihov zahtjev podržalo je Predsjedništvo BiH, ali ga je kasnije odbacio parlament BiH prilikom usvajanja budžeta za 2014. godinu.\nUprkos ovoj činjenici, u parlamentu na Vijeće ministara prebacuju krivicu za loše planiranje budžeta, zbog čega sada za Službu izdvajaju novac iz tekuće rezerve.\n"Nije problem što zapošljavaju još. Problem je što ne zapošljavaju najbolje kandidate, nego svoje ljude linijom nepotizma. Ovo je smišljen način planiranja budžeta i posljedica slabe koordinacije između parlamenta i Vijeća ministara, koje prilično radi na svoju ruku", ocijenio je Mehmed Bradarić, član Komisije za finansije i budžet Doma naroda Parlamentarne skupštine BiH.\nNapomenuo je i da je nedavno objavljeni revizorski izvještaj pokazao da je u 2013. godini u bh. institucijama bilo 299 ljudi angažovanih po ugovoru o djelu, za koje Bradarić tvrdi da su sada trajno zaposleni.\nO odgovornosti i ostalih institucija, kao budžetskih korisnika, govori podatak iz izvještaja o izvršenju prošlogodišnjeg budžeta da je mimo projekcije navedene u budžetu, čak 19 institucija povećalo broj zaposlenih pa je novac za bruto plate i naknade i morao biti izdvojen iz tekuće rezerve.\nNajviše novca za pomoć zbog poplava\nDodatno zapošljavanje Vijeće ministara na sjednici održanoj 30. jula odobrilo je još dvjema institucijama, ali će one novac za to osigurati prestrukturiranjem vlastitih budžeta, a ne iz tekuće rezerve budžeta institucija BiH. Zapošljavanje po još jednog radnika odobreno je Odboru državne službe za žalbe i Fondu za povratak BiH. Tekuća rezerva budžeta institucija za 2014. vrijedna je oko 3,8 miliona KM i iz nje je od početka godine najznačajniji iznos od ukupno 800.000 KM odobren ministarstvima sigurnosti i odbrane, koja su bila angažovana na pružanju pomoći stanovništvu pogođenom majskim poplavama.\n#Ministarstvo pravde BiH\n#nova zapošljavanja u državnoj službi\n#posao u državnoj službi


23. 06. 2022 09:24\nBRISEL - Predsjednik Srbije Aleksandar Vučić rekao je danas, po dolasku na Samit EU, da je došao u Brisel da razgovara sa evropskim prijateljima o budućnosti Srbije i regiona.\nBrisel naručio 109.000 vakcina protiv majmunskih boginja\n14. 06. 2022 15:49\nBRISEL - Evropska komisija potpisala je danas ugovor sa danskom biotehnološkom kompanijom "Bavarijan nordik" o kupovini 109.090 doza vakcina protiv majmunskih boginja zbog ubrzanog širenja virusa koji izaziva ovo oboljenje.\nŠarović: Dodik je u Briselu podlegao pritiscima\n13. 06. 2022 13:40\nBANJALUKA - Milorad Dodik, srpski član Predsjedništva BiH, je u dokumentu koji je usaglašen na sastanku u Briselu pristao na ustupke jer je podlegao pritiscima, rekao je Mirko Šarović, predsjednik SDS-a.\nMilanović o nedolasku Čovića na sastanak u Briselu: Plenković će se "svetiti"\n13. 06. 2022 13:27\nZAGREB - Nečasno je u koju situaciju je Zagreb doveo predsjednika Hrvatskog narodnog sabora Dragana Čovića i njegova odluka da ne učestvuje na jučerašnjem sastanku u Briselu bila je "jedina ispravna", ocijenio je u ponedjeljak hrvatski predsjednik Zoran Milanović.\nKomšić: Dodik pristao na dokument koji predviđa ukidanje domova naroda\n13. 06. 2022 12:17\nSARAJEVO - Drago mi je što je Dodik pristao na dokument kojim se predviđa ukidanje domova naroda, izjavio je član Predsjedništva BiH Željko Komšić, komentarišući izjavu srpskog člana Predsjedništva BiH i lidera SNSD-a Milorada Dodika da je "Komšić u Briselu bio najnervozniji".\nDodik: Sačuvana dejtonska ovlaštenja RS u Briselu\n13. 06. 2022 10:33\nBANJALUKA - Lideri političkih stranaka i članovi Predsjedništva BiH postigli su načelni dogovor o procesima u vezi s kojima bi trebalo da se dogovaraju nakon izbora u oktobru, a u cilju dobijanja kandidatskog statusa za BiH, rekao je Milorad Dodik, srpski član Predsjedništva BiH.\n12. 06. 2022 20:42\nU Briselu je u toku sastanak lidera parlamentarnih stranaka u BiH sa predsjednikom Evropskog savjeta Šarlom Mišelom, a od njih se očekuje da potpišu dokument pod nazivom Politički sporazum o principima za osiguranje funkcionalne Bosne i Hercegovine koja napreduje na evropskom putu.\n12. 06. 2022 19:47\nBRISEL - Neću dozvoliti da se potpiše bilo kakav politički dokument u kome se na bilo koji način kvalifikuju sukobi u Ukrajini, poručio je danas srpski član i predsjednik SNSD-a Milorad Dodik.\nVučić: Za Srbiju EU strateški cilj, ostalo pitajte EU\n12. 05. 2022 07:24\nBRISEL - Predsjednik Srbije Aleksandar Vučić rekao je večeras da je za Srbiju ubrzanje evropskog puta strateški cilj, a da ne moze da govori u ime EU o njihovom raspoloženju.\n04. 04. 2022 18:01\nBajdenov boravak u Briselu košta 2.000 evra po minutu\nBRISEL - Zbog posjete američkog predsjednika Džozefa Bajdena Briselu građani su upozoreni da će se primjenjivati vanredne bezbjednosne mjere više od onih koje su uobičajne za samite lidera EU ili posjete drugih svjetskih zvanicnika, uključujući i najviše državnike Kine i Rusije.\nBajden doputovao u Brisel\n23. 03. 2022 22:10\nBRISEL - Predsjednik SAD Džozef Bajden doputovao je večeras u Brisel uoči samita NATO saveza, EU i Grupe sedam o ukrajinskoj krizi.\nMinistri odbrane u Briselu zbog situacije u Ukrajini\n16. 03. 2022 08:19\nBRISEL - U sjedištu NATO-a u Briselu danas se sastaju ministri odbrane kako bi razmotrili jačanje prisustva vojnika i opreme u istočnom dijelu Alijanse, uključujući i jačanje protivvazdušne i protivraketne odbrane.\nU Briselu eskalirale sve podjele u BiH\n15. 03. 2022 19:00\nBRISEL - Rasprava pred Odborom Evropskog parlamenta za spoljnu politiku još jednom je pokazala svu podijeljenost Bosne i Hercegovine, a iz govora Milorada Dodika, Šefika Džaferovića, Željka Komšića, članova Predsjedništva BiH, te Dragana Čovića, predsjedavajućeg Doma naroda parlamenta BiH, moglo se zaključiti da u ovom trenutku Bosnom i Hercegovinom nije zadovoljan nijedan narod te da na potpuno različit način vide njenu budućnost.


Iran: Američka noga neće kročiti na Bliski istok - Sputnjik Srbija\n15:41 30.04.2018 Preuzmite kraći link\nSAD pokušavaju da nahuškaju Saudijsku Arabiju protiv Teherana, rekao je vrhovni lider Irana ajatolah Ali Hamnej.\n„Amerikanci pokušavaju da nahuškaju Saudijsku Arabiju i neke druge države u regionu protiv Irana, ali ako one budu mudre, SAD ih neće prevariti“, rekao je Hamnej, javlja televizija „Pres“.\nOn je dodao da je cilj SAD stvaranje „krize“ na Bliskom istoku.\nHamnej smatra da Amerikanci treba da napuste Bliski istok, jer, osim nestabilnosti, nisu doneli ništa dobro.\n„Mi, ovdašnji stanovnici, Persijski zaliv i Zapadna Azija je naša kuća, dok vi stranci imate poročne ciljeve i želite da posejete haos. Znajte da noge SAD i jednog broja drugih sličnih država u budućnosti neće biti u regionu“, saopštio je Hamnej, govoreći pred iranskim radnicima uoči „Dana rada“.\nRanije je generalni sekretar SAD Majk Pompeo izjavio da Iran destabilizuje situaciju na Bliskom istoku.


Poslovni progres tek očekuje Srbiju Poslovni progres tek očekuje Srbiju – Personal magazin\nIT Europa, autorativan magazin posvećen evropskom IT kanalu, objavio je redovan izveštaj o IT tržištu Balkana. Aleksandar Bukumirović, generalni menadžer kompanije ASBIS Srbija, izneo je svoje viđenje razvoja regiona.\n– Na koji način su se IT tržišta u Srbiji i Makedoniji menjala u godini koja je iz nas?\nIT tržište u Srbiji konstantno raste ali je nepredvidivo, a razlozi leže u političkim previranjima poslednjih 6-9 meseci. U poslednjem kvartalu 2007. godine tražnja je bila manja od očekivane, ponovo je razlog bio u predsedničkim izborima koji su održani u decembru. Generalno gledano, srpsko tržište poseduje veliki potencijal, ali raste sporije u odnosu na brzinu kojom bi moglo da se razvija. Sveobuhvatna konstatacija mogla bi da se svede na to da poslovni progres tek očekuje Srbiju !\n– Koje trendove uočavate i na koji način se vaše poslovanje razvija?\nLokalna ASBIS kancelarija u Srbiji proizvela je značajne rezultate i uspela da ostvari rast od 60% u poređenju sa 2006. godinom. Činjenica da je ovo jedini “inostrani” distributer IT komponenata i kao takav nosi snagu i stabilnost “majke kompanije”- doprinosi poboljšanju poslovnih rezultata iz godine u godinu.\nSa druge strane, potpuno drugačija situacija je sa Makedonijom koja je još uvek pod uticajem ponude sivog tržišta, a tek krajem prošle godine određene kompanije regiona su pokušale da otvore ili reaktiviraju svoja predstavništva u Skoplju – i koliko sam ja informisani njihovi rezultati nisu bili zadovoljavajući.\nASBIS je trenutno prisutan na ovom tržištu preko svoje kancelariju u Srbiji, ali naša aktivnost se uglavnom svodi na povremeno zadovoljenje tenderskih potreba. Činjenica da na makedonskom tržištu nema stranih banaka koje će podržati poslovni razvoj izdavanjem bankarskih garancija lokalnim kompanijama značajno utiče na nivo poslovanja koji se na ovom tržištu ostvaruje.\n– Kako biste opisali IT tržišta Bosne i Hercegovine, Crne Gore i Albanije?\nU Crnoj Gori situacija je slična kao i u Makedoniji, samo što zahvaljujući investiranom ruskom kapitalu u nekretnine oni su u mogućnosti da troše više novca. Godinama sarađujemo sa nekim kompanijama iz Crne Gore, ali crno tržište je takođe prisutno.\nPo mom mišljenju na ovim, udaljenim tržištima moguće je poslovati i bez lokalnog prisustva.\nŠto se Makedonije tiče – mi ćemo pokušati da koordiniramo poslovanje tamo iz kancelarije u Srbiji ali ćemo za ove aktivnosti angažovati osobu koja će biti predstavnik prodaje za ovo tržište.\nAlbanja je potpuno van domašaja Srbije, zbog političkih i etničkih problema.\n– Da li očekujete razvoj tržišta Bosne i Hercegovine, Makedonije i Crne Gore koji će učiniti ova tržišta atraktivnijim za distributere ?\nOno što bi trebalo da bude jasno svih stranim investitorima koji su zainteresovani za region jeste da kada govorimo o ovim zemljama (Bosna i Hercegovina, Crna Gora i Makedonija) mi zapravo govorimo o njihovim glavnim gradovima i nekoliko većih gradova. To nije dovoljno, ali ovo su mesta gde se ostvaruje najveći deo poslovnih transakcija.\nDA, postoji potencijal za razvoj IT tržišta u preostalom delu bivše Jugoslavije (sa izuzetkom Slovenije, Hrvatske i Srbijer), ali NE za najveće distributere. ASBIS, sa druge strane, jeste u poziciji da opslužuje čitav region zahvaljujući svojoj strategiji i prisustvu u Sloveniji, Hrvatskoj i Srbiji – već 10 godina .\nUkoliko politička situacija to dozvoli, ASBIS će zanačjno povećati svoje prisustvo na ovim teritorijama!\n– Da li možete reći koje proizvodne grupe su najzanimljivije trenutno u ovim zemljama?\nIz perspektive distributera kompjuterskih komponenata, lider u poslovanju su glavne komponente, naravno usled niskog procenta zastupljenosti računara. Ipak, moderni proizvodi kao i proizvodi namenjeni krajnjim krosnicima (uglavnom HP i Samsung) predmet su visoke tražnje. Što se drugih proizvoda tiče, mobilni telefoni, TV aparati, LCD TV itd. su daleko najpopularniji…\nPoslovni progres tek očekuje Srbiju was last modified: April 11th, 2008 by Redakcija


Novi deo Novog naselja: Veliko interesovanje za stambeno-poslovni kompleks Park Novi Residence\nZbog velikog interesovanja, novosadska građevinska kompanija "Inobačka", koja gradi stambeno-poslovni kompleks "Park Novi Residence" na Novom naselju, produžila je promotivni period za prodaju stanova po jeftinijim cenama do 21. novembra.\nRok je produžen za sve one koji se još uvek dvoume kako bi imali dodatno vreme za odluku da rezervišu kupovinu stana po povoljnijoj ceni od onih koje će biti na snazi nakon promo perioda.\nU kompleksu se nalaze sve strukture stanova i penthausa i moguće ih je kupiti i putem stambenih kredita banaka. Investitor je za sve zainteresovane još ranije otvorio Prodajni centar na Bulevaru vojvode Stepe, tik pored gradilišta, gde kupac na licu mesta može pogledati kompletnu ponudu i pronaći adekvatan stan spram svojih zahteva. Prodajni centar je otvoren radnim danima od 7 do 17, subotom od 7 do 15 časova.\nDetaljnija struktura stanova može se videti na portalu parknovi.rs, a sve ostale informacije mogu se dobiti pozivom na brojeve telefona: 060/400-1000 i 060/400-2000 ili upitom na mejl prodaja@parknovi.rs, kao i preko društvenih mreža, prenosi 021.rs.\nnekretnine Novi Sad novo naselje pakr park novi


Pandemija je dodatno otežala lečenje\nSvetska zdravstvena organizacija 1992. godine počinje sa obeležavanjem međunarodnog praznika u cilju podizanja svesti o problemima i mogućnosti za lakšim životnim navikama.\nI ove godine, kao i prethodne, dan mentalnog zdravlja dolazi u vreme pandemije koronavirusa. Ljudi širom sveta podležu mentalnim posledicama usled raznih i svakodnevnih situacija u kojima se nalaze, a pandemija je to sve dodatno pojačala.\nU svetu, blizu jedne milijarde ljudi živi sa nekim mentalnim poremećajem, oko tri miliona ljudi svake godine umre od posledica zloupotrebe alkohola, a na svakih 40 sekundi jedna osoba izgubi život zbog samoubistva.\nNa produktivnost na poslu utiču depresija i anksioznost\nSad postoji i dokaz: Pevanje poboljšava zdravlje\nAplikacija za praćenje mentalnog zdravlja\nSvakodnevna šetnja - nešto najbolje što činite za sebe!\nPosledice mentalnih problema, ne „ruše“ samo ljude, već i ekonomiju društva, a na sposobnost ljudi za rad i produktivnost na poslu veoma utiču depresija i anksioznost.\nJedna od studija Svetske zdravstvene organizacije otkrila je da neurološki poremećaji koštaju globalnu ekonomiju enormne iznose novca svake godine zbog gubitka radne produktivnosti.\nČovek, tokom svog životnog veka, dosta vremena provodi na poslu, a problemi mentalnog zdravlja povećavaju odsustvo zaposlenih, smanjuju produktivnost i stvaraju veće troškove.\nPrema procenama stručnjaka u zemljama sa niskim i srednjim prihodima, više od 75% ljudi sa mentalnim problemima se ne leči, a dostupnost usluga i zaštite mentalnog zdravlja dodatno je umanjena zbog pandemije.\nIzvor: Tanja Tomić\nmentalno zdravlje depresija psihički problemi Svetski dan mentalnog zdravlja


Teksas nije Kosovo\nBEOGRAD: Direktor Kancelarije Stejt departmenta za južnu i centralnu Evropu Dejvid Kostelančik smatra da nema dodirnih tačaka između slučaja Kosova i Teksasa, odnosno ideje da ta američka savezna država izađe iz SAD i postane nezavisna. Američki… »\nRTV: Joksimović: Srbija značajan regionalni partner SADB92: "Srbija je mala Rusija?" - šta kaže američki zvaničnikjoš 5 povezanih\nVladan Milojević pred Rad: O Borjanu, ostalim reprezentativcima i Simiću\nCrveno-beli sutra (20 časova) dočekuju Građevinare. Nisu igrači i stručni štab Crvene zvezde imali mnogo vremena da tokom reprezentativne pauze napune baterije. Pojedinci su imali obaveze u nacionalnim selekcijama, drugi su odrađivali posao u Kupu… »\nB92: Milojević: Pauza nam je pomogla, počinje ključni deo sezoneHot sport: Milojević pred Rad: Idemo korak po korak, ja odlučujem ko će igrati! Spremni smo da sačekamo Van la Parujoš 6 povezanih\nVojska Srbije će u subotu prikazati sposobnosti. Osim "migova" i helikoptera, biće predstavljena sredstva iz domaćeg razvoja. U ČAST 75. godišnjice oslobođenja Beograda u Drugom svetskom ratu Vojska Srbije će u subotu, na aerodromu "Pukovnik pilot… »\nPravda: Otkriveni detalji posete medvedeva: Sa Vučićem će posebno razgovarati o jednoj temiKurir: Medvedeva čeka subota u Beogradu puna događanja: Domaćin mu je Vučić, a evo gde će sve biti i šta će sve raditijoš 6 povezanih\nSlobodna Evropa pre 57 minutajoš 65 povezanih\nPolitika pre 3 minutajoš 33 povezane


ВЛАДА ЦРНЕ ГОРЕ САОПШТИЛА: „Спремни смо на дијалог“\nVLADA CRNE GORE SAOPŠTILA: „Spremni smo na dijalog“\n„Ovaj zakon je usvojen da bi svi u Crnoj Gori imali jednako pravo da, po svojoj savesti, budu ili ne budu vernici bilo koje veroispovesti i da bi zakoni jednako važili za sve“, naglasio je Pažin, prenela je RTCG.\nPotpredsednik Vlade je podsetio da su od 2015. godine organizovani brojni javni skupovi o nacrtu zakona, da su sve verske zajednice i drugi zainteresovani subjekti komentarisali nacrt zakona, kao i da su predstavnici Vlade više puta imali pojedinačne konsultacije sa svim verskim zajednicama.\n„Prvobitni zakonski tekst je znatno izmenjen, budući da je Vlada prihvatila sve predloge verskih zajednica koji su bili u skladu sa međunarodnim pravnim standardima i javnim interesom, a Vlada je zatražila mišljenje Venecijanske komisije i uvrstila u predlog zakona sve preporuke ovog stručnog tela Saveta Evrope“, izjavio je Pažin.\nRekao je da ne veruje da će predstojeći izbori u Crnoj Gori proteći u znaku besmislenih podela i rasprava o tome koje su vere i nacije u Crnoj Gori starije i zaslužnije.\n„Crna Gora je imala i previše gorkih istorijskih iskustava, i sopstvenih i kod svojih suseda, da bi dozvolila da ovakva retrogradna retorika danas bilo kome donese ozbiljniju političku korist“, kazao je on.\nPažin je zaključio da Vlada Crne Gore nema razloga da beži od priče o rezultatima svog rada.\n„Zahvaljujući ovakvoj državnoj politici, u Crnoj Gori su od obnove nezavisnosti udvostručene plate, utrostručeni prihodi od turizma, danas je Crna Gora punopravna članica NATO-a i jedna od najbrže rastućih ekonomija Evrope. Nemam nikakve sumnje da građani veoma dobro znaju u kakva bespuća i destrukciju vodi politika etničke i verske mržnje i sukoba. Zato sam uveren da će građani dati poverenje onoj politici koja ne deli članove porodica, prijatelje i komšije po veri i naciji i koja je okrenuta budućnosti, napretku građanske države i višem kvalitetu života za sve“, zaključio je Pažin.\nOvaj Pažin, podpredsednik vlade Crne Gore, pravi se lud. Vidi se da je uspešno završio sorošoidnu radionicu iz predmeta Civilno društvo, odeljak Dijalozi. Sledeća izjava će mu sigurno biti da SPC ne može prihvatiti Dijalog, zato što je njen govor Govor mržnje koji remeti budućnost Crne Gore. ……….Čuješ, spremni su za dijalog, ako treba – pričaćemo do sutra.\nTaj Pažin je tobože izbeglica iz Krajine,a nije izbeglica nego ubačeni element od strane vatikana,da radi na unijaćenju Crne Gore.\nZnali su oni unapred da im to neće proći,nego su doneli taj Zakon samo da bi stvorili privid kako se u Goroj i Crnjoj tobože poštuje volja naroda. Mene prevariti ne mogu!


BOJAN ĐURIĆ, SAVETNIK PREDSEDNIKA PKS: Put do zakona po meri privrede - Nira Press\nPočetna » BOJAN ĐURIĆ, SAVETNIK PREDSEDNIKA PKS: Put do zakona po meri privrede\nPoznato je da se u Srbiji usvaja mnogo dobrih zakona za koje se vrlo brzo u praksi pokaže da nisu dovoljno promišljeni u nekim segmentima ili da su reviše prekopirani iz nekih zemalja iz kojih dolaze. Ako Privredna komora učestvuje u procesu pravljenja originalnih zakona, možemo mnoge robleme da izbegnemo\nUveren sam da je Privredna komora u proteklom periodu dosta radila na zastupanju interesa privrede, ali nije bila dovoljno vidljiva ili dovoljno prodorna do onih mesta gde se ključne odluke donose. Ili je bila uključena u proces donošenja zakona, a onda nije imala svoje mesto u onome što dolazi nakon što se predlog nekog propisa usvoji na Vladi i raspravlja u parlamentu. Jer, vrlo često se dešava da se u raspravama propis u značajnoj meri promeni i to na štetu interesa privrede. Zato je naša osnovna ideja da znatno pojačamo interese privrede pred državom, odnosno u procesu usvajanja zakona i podzakonskih akata. Smatramo da je to segment rada komore koji je najmanje razvijen ili makar najmanje vidljiv.\nOvako je Bojan Đurić, savetnik predsednika Privredne komore Srbije, odgovorio na naše pitanje o tome na kojim poslovima radi u Privrednoj komori, s obzirom na to da je široj javnosti najpoznatiji kao raniji član Liberalno-demokratske partije i poslanik u srpskom parlamentu do izbora 2014. godine.\nU razgovoru za Magazin Biznis Đurić podseća na iskustvo koje ima iz rada parlamenta, a to je da su pred svake izbore ili pred usvajanje nekog važnog sistemskog zakona, u Skupštinu Srbije ili u političke stranke, dolazili predstavnici sindikata ili nekih drugih interesnih grupa. Vrlo retko ili gotovo nikada to nisu radili predstavnici privrede, ni pojedinačno ni grupno, iako u delu javnosti postoji percepcija da je Privredna komora državna ili paradržavna institucija koja je uključena u proces kreiranja zakonodavstva.\nStoga Đurić smatra da boljom komunikacijom i saradnjom Privredne komore i Vlade Srbije može da se dođe do platforme koja će omogućiti da interesi privrede budu zaštićeni i da budu u centru pažnje, odnosno da privreda bude uključena u svaki proces izmene zakona i merenja njihovih efekata.


Kancelarija za romska pitanja opštine Bela Crkva i Škola fudbala "Inviktus" potpisali protokol o saradnji - BC Info\n5. novembra 2021. admin Bela Crkva, Sport 0\nKoordinator za romska pitanja opštine Bela Crkva Miloš Stojanović potpisao je protokol o saradnji sa Školom fudbala „Inviktus“ u cilju uključivanja što većeg broja dece, pripadnika romske nacionalne zajednice u ovaj sportski klub.\nDo saradnje je došlo na inicijativu Fudbalskog saveza opštine Bela Crkva, a svi mališani čiji su roditelji lošijeg materijalnog stanja moći će bez naplate članarine da pohađaju školu fudbala, koja broji preko stotinu dečaka i devojčica.\n„Drago mi je što nam je Fudbalski savez opštine Bela Crkva izašao u susret, a naročito škola fudbala „Inviktus“ i što su omogućili mojim najmlađim sunarodnicima da potpuno besplatno zajedno sa svojim vršnjacima treniraju ovaj najpopularniji sport i da i na taj način od malena budu uključeni u lokalnu zajednicu“ – rekao je Miloš Stojanović, koordinator za romska pitanja opštine Bela Crkva.\nPosvećenost i entuzijazam trenera Fudbalske škole „Inviktus“ doprineli su formiranju baze fudbalskih talenata sa područja opštine Bela Crkva, a ova porodica iz dana u dan postaje sve bogatija i sve uspešnija na brojnim takmičenjima.\n„Mališani koji su nam se priključili, a koji su pripadnici romske nacionalne zajednice, su već na prvom treningu pokazali svoje oduševljenje našim načinom rada, posebno toplom porodičnom atmosferom koja vlada u našem klubu. Drago mi je što imamo sve više i više polaznika škole fudbala, jer se deca bave sportom, razvijaju zdrave navike i pozitivan takmičarski duh“ – rekao je Igor Radulov, trener i predsednik Fudbalske škole „Inviktus“.\nŠkola fudbala „Inviktus“ postoji nešto više od godinu dana, broji oko stotinu mališana koji redovno treniraju i nastupaju na turnirima širom Srbije, kao i u inostranstvu. Klub ima pionirsku i kadetsku takmičarsku selekciju.\n„Škola plus“ iz Bele Crkve promoviše očinstvo kroz kreativne radionice\nUdruženja iz opštine Bela Crkva učestvovala na manifestaciji „Žene Srema, Banata i Bačke u srcu Beograda“


Saša Paunović: Najznačajniji događaj za opštinu Paraćin u 2018. je dolazak švedskog "Rimastera" (VIDEO)\nSaša Paunović: Najznačajniji događaj za opštinu Paraćin u 2018. je dolazak švedskog “Rimastera” (VIDEO)\nNajznačajniji događaj i prošle, ali i 2019. godine u Paraćinu svakako je odluka švedske kompanije „Rimaster“ da počne poslovanje u ovom gradu gde će u više faza zaposliti do 1.000 radnika.\nŠvedska kompanije “Rimaster” je po planu započela probnu proizvodnju u Paraćinu u zakupljenom objektu. Prva grupa radnika prošla je obuku u inostranstvu a tu su i instruktori iz Poljske i Kine. Kad prvi proizvodi prođu testiranje i krene proizvodnja za tržište zapošljava se i obučava sledeća grupa radnika.\nPrema rečima predsednika opštine Paraćin Saše Paunovića najvažniji zadatak opštine za narednu godinu biće da stvori uslove da se investitoru omogući da svoju nameru i sprovede.\n„Glavni zadatak opštine jeste izgradnja industrijskog parka u Industrijskoj zoni ‘Zmič’, što će biti i pojedinačno najveća infrastrukturna investicija realizovana u jednoj godini u proteklih nekoliko decenija, za čije je finansiranje inače obezbedjena i neophodna saglasnost Vlade Srbije“, rekao je Paunović.\nRadovi u Industrijskoj zoni Paraćin – foto: Zaječar Online\nKako je ranije najavljeno, u prvoj fazi „Rimaster“, koji se bavi proizvodnjom električnih sistema i kablovskih setova za specijalna vozila i teške gradjevinske mašine, imaće od 50 do 75 radnika, u drugoj oko 350, dok će u trećoj fazi zaposliti do 1.000 radnika.\nPaunović je istakao da privreda Paraćina počiva na malim i srednjim preduzećima, navodeći da je u poslednjih pet godina 68 investitora dobilo gradjevinske dozvole i uglavnom već izgradilo objekte za poslovanje i proizvodnju, površine od skoro 60.000 metara kvadratnih.\n„Samo 18 od ovih 68 preduzeća sa kojima smo saradjivali u prethodnih godinu i po dana najavljuje zapošljavanje ili je u tom periodu već zaposlilo 286 radnika. U tih 18 preduzeća ne spada ni švedski ‘Rimaster’ ni ‘Lidl’ koji takodje završava objekat u Paraćinu“, kazao je Paunović.\nPaunović je naglasio da je zahvaljujući malim i srednjim preduzećima povećan broj zaposlenih.\n„To je i glavni razlog za smanjenje broja nezaposlenih na evidenciji Nacionalne službe za zapošljavanje već petu godinu uzastopce. Samo u industrijskoj zoni gradi se oko 2.000 metara kvadratnih novog prostora za proizvodne objekte, a već su rezervisane i nove parcele za proizvodna preduzeća.\nIzgradnja objekata za potrebe turizma doživljava pravi bum, gradi se novi hotel u Sisevcu od 8.000 metara kvadratnih, novi objekti za turizam i ugostiteljstvo na Grzi, završavaju se i počinju sa radom i novi objekti u Paraćinu“, najavio je Paunović.\nInače, ova švedska kompanija se bavi proizvodnjom električnih sistema i kablovskih setova za specijalna vozila i teške građevinske mašine, u ponudi ima 25.000 proizvoda, a godišnji obim proizvodnje je oko 80 mil EUR. Kompanija proizvodne pogone ima u Švedskoj, Poljskoj, Kini…\nGlas Paraćina Opština Paraćin Paraćin Rimaster Saša Paunović\nU Srbiji, za 24 sata, preminulo 38 osoba, zaraženo još...\nU Srbiji, za 24 sata, preminulo 36 osoba, zaraženo još...\nU Srbiji, za 24 sata, preminulo 36 osoba\nU Srbiji, za 24 sata, preminulo 30 osoba\nBrnabić: Sednica Kriznog štaba u utorak


Suđenje u slučaju „Havana“ nastavljeno svedočenjem oštećenih - KRIK\nZoran Topalović i Miloš Rilak od kojih su optuženi pokušali da iznude 110.000 evra i nekretnine, na jučerašnjem suđenju svedočili su da je stvaran dug prema optuženima bio znatno manji. Jedan od njih rekao je da su sastancima u vezi sa dugovanjima prisustvovala dva člana „škaljarskog klana“.\nVlasniku kazina na Slaviji Vladimiru Popoviću, žandarmu Vojislavu Kostiću i Daliboru Đoriću sudi se zbog optužbi da su od dvojice vlasnika prodavnice mobilnih telefona pokušali da iznude 110.000 evra, stan, druge nekretnine i automobile na ime navodnog duga.\nPrema svedočenju Zorana Topalovića i Miloša Rilaka od kojih su optuženi pokušali da iznude novac posao sa mobilnim telefonima vodili su uglavnom „na crno“. Kako su ispričali, svako je imao svog dobavljača telefona, a Dalibor Đorić dobavljao je telefone Topaloviću.\nTopalović je priznao da je Đoriću dugovao novac, ali je rekao da je dug bio oko 4.400 evra. On, međutim, nije isključio mogućnost duga od 110.000 evra, jer u poslu nije bio sam, već sa Rilakom.\nRilak je istakao da sa dugom nema ništa i da je od optuženog Đorića uzimao telefone samo u svojstvu kurira i donosio ih Topaloviću u zajedničku radnju jer mu je „bilo usput.“\nU periodu od septembra do kraja prošle godine imali su, kako kaže Rilak, pet sastanaka sa Đorićem na kojima su pokušali da reše problem sa dugom. Na pitanje sudije zašto je išao na sastanke kada sa dugom nije imao veze, Rilak je rekao da je odlazio na Đorićev poziv jer mu se ovaj požalio da ga je Topalović prevario.\n„Sve vreme se govorilo da je dug Topalovićev, samo na petom, poslednjem sastanku su rekli da ja dugujem pare“, kazao je Rilak.\nOn je ispričao da su na nekoliko sastanaka prisutni bili i Ilija Zec i Marko Perović koji u ovom postupku treba da svedoče. Kako je rekao, oni su tu bili „u funkciji zastrašivanja“. Dodao je da mu je Đorić rekao da dug prelazi na Zeca, Perovića i optuženog Vladimira Popovića i „da će ga oni naplatiti“.\nZec i Perović su hapšeni zbog posedovanja oružja u junu u beogradskom restoranu „Durimtor“ sa grupom ljudi koje je policija označila kao pripadnike „škaljarskog“ kriminalnog klana. U istoj akciji uhapšen je i brat optuženog žandarma Vojislava Kostića, Zvonimir. Vlasnik „Havane“ Vladimir Popović je na prethodnom suđenju opisao Zeca i Perovića kao „sjajna dva momka“ koji rade kod njega u kazinu, kao i da mu „voze decu na trening“.\nPopović je inače dobar prijatelj Filipa Koraća, jednog od ključnih ljudi Luke Bojovića u Beogradu. Popović i porodica Bojović imaju i istog advokata – Dragoslava Ognjanovića.\nPriznanica o dugu od 110.000 evra\nNa petom sastanku u „Havani“ potpisana je priznanica o dugovanju – Topalović ju je potpisao u svojstvu dužnika, a Rilak, Zec i Perović kao svedoci.\nOštećeni su rekli da nisu bili pod pritiskom da je potpišu, ali sudiji nisu znali da objasne zbog čega su potpisali priznanicu na kojoj piše da je 110.000 evra Topalović taj dan dobio na ruke, ukoliko je reč o oko 4.400 evra duga koji je ranije napravljen u poslu sa mobilnim telefonima.\n„Novca nije bilo, niko nije imao 1.000 dinara taj dan na stolu. Ja nikom ništa nisam dugovao, pa mogu i da potpišem“, ispričao je Rilak.\nOn je posvedočio da im je tada Vladimir Popović rekao: „Momci, dugujete 110.00 evra. Donesite papire od stana, kuće, kola i bar 10.000 evra“, nakon čega je usledila tuča.\nJedan od advokata optuženih pitao je Miloša Rilaka da li je odluka da slučaj prijavi policiji bila njegova slobodna, na šta je Rilak potvrdno odgovorio.\nRilak je slučaj prijavio Službi za borbu protiv organizovanog kriminala u Beogradu (SBPOK). Na pitanje advokata zašto slučaj nije prijavio u policijskoj stanici, već SBPOK-u, Rilak je rekao da ne zna, kao i da su mu prostorije SBPOK-a na Adi bile blizu jer živi na Banovom Brdu.\nĐorićev advokat Saša Milovanović insinuirao je da je postupak nije regularno pokrenut rekavši da je neko procenio da je ovaj predmet bitniji od drugih.\n„To zna kolega Drecun (tužilac Saša Drecun) i ja znam, ali nećemo o tome ovde“, kazao je Milovanović nagovestivši da je čudno da građani prijavljuju slučajeve SBPOK-u.\nAdvokati optuženih ponovo su danas tražili da se njihovi branjenici puste iz pritvora, ali je sud ove predloge odbio. Optuženi su u pritvoru od hapšenja u januaru ove godine.\nPročitajte vest sa prethodnog suđenja\noktobar 25, 2017 u 14:23\nA zasto niste dodali da je Zoran Topalovic bio uhapsen isto trinaestog januara kad i njih trojica i da su gospoda iz UKP-a , Dijana Hrkalovic i javni tuzilac Sasa Drecun odlucivali da li ce on biti osteceni ili okrivljeni! To je Zoran juce izjavio pred sudijom\noktobar 25, 2017 u 15:23\nVi ko da niste ni bili na sudjenju


Ako ne povećaju plate, slede kazne – Visegradlive.com\nHome / RS - BIH / Aktuelnosti RS - BIH / Ako ne povećaju plate, slede kazne\nAko ne povećaju plate, slede kazne\n8. Avgusta 2018.\tAktuelnosti RS - BIH 252 Views\nPredstavnici Ministarstva finansija i Privredne komore Srpske o novom načinu obračuna zarada. Cvijanovićeva: Kontrole će se obavljati na više načina, pa i kod podnošenja poreske prijave.\nPRIMENOM novog seta zakona o platama u Srpskoj, usvojenom prošlog meseca, svim radnicima povećane su plate za 30 KM, što je dovelo do potrebe sa novim aneksima ugovora. Deo tereta za primenu te mere snosiće entitetski budžet, a deo lokalne zajednice. Suština je da se poslodavci oslobode jednog dela poreza, i taj iznos preusmere u neto plate radnika, neke su od teza prezentovanih na skupu u organizaciji Privredne komore i Ministarstva finansija RS u Banjaluci, radi pojašnjenja novog obračuna plata, kako privrednicima tako i celokupnoj javnosti.\n– Suština ideje je u tome da se porez na platu smanji tako da poslodavac ima prostora da plati manje tog poreza, a radniku razliku može da prebaci u neto platu. Ipak, nije izvesno da će svi poslodavci povećati plate. Ovo je podešeno tako da radnik košta poslodavca isto kao i pre povećanja ali može da dobije malo veću platu na račun u banci. Zamišljeno je da su i poslodavac i država na istom, a radniku je neto plata povećana. Poslodavci u realnom sektoru ne moraju da povećaju plate. Štaviše, ako ostave istu osnovicu, entitetski budžet će zagrabiti manje nego ranije – pojasnili su iz Udruženja ekonomista “Svot”.\nU “Svotu” su dodali i to da je ista kalkulacija za bilo koju platu.\n– Po formuli ostaje mogućnost da se poveća plata za 30 KM, a da i poslodavac i država ostanu na istom – napomenuli su u “Svotu”.\nZa neozbiljne poslodavce, odnosno one koji se ogluše na ove izmene zakona slede sankcije, napomenula je predsednik Vlade RS Željka Cvijanović i podsetila da su propisane određene sankcije za poslodavce koji uvećanje plata, eventualno, ne bi izvršavali.\nCvijanovićeva je rekla da će se kontrola vršiti na više načina, pa i prilikom podnošenja poreske prijave.\n– Te će stvari biti vrlo jasne i vidljive, a svi naši radnici, ukoliko uoče bilo kakav nedostatak ili budu izuzeti iz ovog, imaju sagovornika u Vladi i institucijama poput Inspektorata da se preduzmu konkretne aktivnosti – navela je premijerka Srpske.\nCvijanovićeva je ocenila da je Vlada sa poslodavcima postigla dobar sporazum, te da su oni zainteresovani da plate rastu.\n– Ovo je nešto što njima omogućava da obezbede povećanje plata, a da oni nisu na šteti. Dakle, sredstva koja bi uplaćivali u budžet ići će za plate radnika i Vlada će biti apsolutno netolerantna prema bilo kome ko izigra jedan ovakav dogovor – poručila je Cvijanovićeva.\nŽeljka Cvijanović, Foto: Srna\nOdržana je i prezentacija o izmenama zakonodavnog okvira u oblasti rada, poreza na dohodak, definicije i obračuna plate.\n– Vlada RS opredeljena je da svim zaposlenim u Srpskoj u jednakom iznosu poveća plate, bez obzira na njihovu visinu, što će biti sprovedeno promenom načina ugovaranja plata – izjavila je pomoćnik ministra finansija RS Slobodanka Popović.\nPrevious Otvoren Javni poziv za sufinansiranje seoskih vodovoda\nNext MIR I LjUBAV MEĐU LjUDIMA: Kusturici trg na Prevrzmi kod Čajniča


Časopis Industrija :: Industrijski park Pobeda Novi Sad – Fleksibilan prostor za sve vrste proizvodnje\nFotografija od: Industrijski park Pobeda Novi Sad\nPrilagođavanje postojećeg prostora, umesto selidbe i premeštanja proizvodnje u veće objekte kada dođe do povećanja proizvodnje, smanjuje troškove i dovodi preduzeće do sledećeg nivoa uspeha. Sa proširenjem kapaciteta, vlasnici biznisa se najčešće odlučuju da grade nove objekte ukoliko imaju mogućnosti za to ili proširuju postojeći prostor. Obe opcije imaju određena ograničenja, ali to nije jedino rešenje za proizvođače.\nIndustrijski parkovi nude dugoročnu saradnju proizvođačima i mogućnost brzog i lakog širenja kapaciteta.\nFunkcionalni industrijski parkovi su kreirani sa ciljem da brzo reaguju u skladu sa rastom biznisa svojih stanara. Na taj način idu u korak sa dinamičnim trendovima i garantuju da objekti savršeno odgovaraju potrebama savremenog poslovanja.\nIndustrijski park Pobeda, koji se nalazi na svega 3 kilometra od centra Novog Sada, nudi fleksibilne i raznovrsne objekte za sve tipove i faze proizvodnje. Pobeda predstavlja modernu i pouzdanu platformu za jednostavno, brzo i komforno pokretanje i upravljanje proizvodnjom.\nUkupna površina kompleksa, koji u ovom trenutku ima 35 stanara (kompanija) je 38 hektara, sa 110.000 m2 postojećih kapaciteta i 17 hektara zemljišta za dodatni razvoj. Kroz park prolazi železnička pruga Koridora 10, a premijum lokacija omogućava izvrsne transportne konekcije.\nKompleks nudi fleksibilne i raznovrsne prostore: hale (površina od 1.000 m2, visina 6-11 metara, fleksibilna organizacija prostora, industrijski podovi pogodni za sve vrste proizvodnje, šleperska vrata, kranovi unutar hala, pristupne saobraćajnce), nadstrešnice (površine od 1.000 m2, visine 5-7 metara), otvorena skladišta (površine od 1.000 m2, pogodno za robu neosetljivu na vremenske uslove), kancelarije u okviru biznis centra, kancelarije unutar proizvodnih hala. Osim toga, korisnicima je na raspolaganju i mogućnost izgradnje novih rešenja, kao i prilagođavanja postojećih.\n– Uz sve pogodnosti koje vam Pobeda omogućava – uštedećete resurse, vreme i dobićete najbolje prostorno rešenje za svoj biznis. Umesto nepotrebnih troškova odlučite se da smestite vašu proizvodnju u industrijski park koji vam obezbeđuje sve uslove za kontinuirani rast – navode u kompaniji Marera Properties.\nZa sve dodatne informacije, posetite sajt pobeda.mareraproperties.com.


Noć istraživača 2016, LG Electronics ulaže u robotiku | Pregled vesti za 37-u nedelju u 2016.godini - Automatika.rs\nNaslovna Vesti Razno Noć istraživača 2016, LG Electronics ulaže u robotiku | Pregled vesti za...\nNoć istraživača 2016, LG Electronics ulaže u robotiku | Pregled vesti za 37-u nedelju u 2016.godini\nNoć istraživača počinje 30.septembra, u vremenu od 17-22h i održaće se u 11 gradova širom Srbije.\nKompanija Eaton je proširila proizvodnju modularnih nosača osigurača. Novi proizvodi proširuju portfolio dopunskih proizvoda za zaštitu kola za upravljanje. Novi nočac proizveden je od termoplastike (PBT) obrađene inženjerskom metodologijom, koji karakteriše ultrazvučno zavareno telo, može da primi tri veličine osigurača: veličina 10 x 38 opseg osigurača 0,5-32 A, veličina 14×51 opseg osigurača 1-50 A i veličina 22×58 opseg uložaka osigurača od 2-125 A.\nU okviru EU projekta Noć istraživača, Naučni kamion obilazi Srbiju. Četvrto gostovanje u 2016. godini, CPN sa partnerima organizuje u Subotici. Naučni kamion gostuje u Subotici od 26. do 30. septembra, najavljujući još jednu Noć istraživača, koja se ove godine održava 30. septembra u čak 11 gradova Srbije. Posetioce u Subotici očekuju brojne radionice i aktivnosti, kao i promocija poslednjeg broja naučnopopularnog časopisa Elementi.\nKorejski gigant LG Electronics objavio je da kreće sa agresivnim ulaganjem u robotiku. Tu se prvenstveno misli na uređaje u domaćinstvu ali i na tehnologiju samostalnog upravljanja vozilima. LG Electronics planira da u narednim godinama roboti budu glavni oslonac u domovima.\nProšle nedelje je održan jedan od najvećih industrijskih sajmova, The International Manufacturing Technology Show, IMTS 2106. Ovaj najveći američki industrijski sajam se održava svake druge godine u McCormick centru u Čikagu. Ovogodišnji sajam je imao više od 2000 izlagača i 115,612 registrovanih posetioca. Posetioci su imali priliku da iskuse vožnju sa samoupravljaljućim kolima koji vas vode kroz IMTS 2016 sajam. Naredni IMTS sajam se održava od 10. do 15.septembra 2018.godine.\nPrethodni tekstDigitalna elektronika – VLSI poluprovodničke memorije\nSledeći tekstABB prodaje posao vezan za visokonaponske kablove kompaniji NKT Kablovi


Projekat Heritage hubs dobitnik Evropske nagradea za kulturno nasleđe - MediaSfera\nProjekat Heritage Hubs Udruženja za kulturno naslede iz Finske, Centra za urbani razvoj iz Srbije, Fondacije San Miljan dela Kogolja iz Španije i organizacije Viteco E-learning iz Italije, je među ovogodišnjim dobitnicima Evropske nagrade za kulturno nasleđe/Nagrade Evrope Nostre u kategoriji Edukacija, obuka i podizanje svesti.\n”Dobitnici Evropske nagrade za kulturno nasleđe/Nagrade Evrope Nostre za 2021. su ambasadori lepote evropskog nasleđa, bila to tradicija i znanje, zadivljujuća arhitektura ili način na koji nasleđe može da poveže zajednice i generacije. Iskreno verujem da uspešni projekti očuvanja našeg materijalnog i nematerijalnog nasleđa zavise od posvećenosti ljudi koji iza njih stoje. Ovim nagradama mi, dakle, slavimo sve te izuzetne muškarce i žene, profesionalce u oblasti nasleđa, arhitekte, naučnike I volontere koji nam približavaju naše zajedničko nasleđe. Treba im čestitati na njihovoj viziji, ” obrazložila je odluke Evropske komisije i Evrope Nostre Evropski komesar za inovacije, istraživanje, kulturu, obrazovanje i omladinu, Marija Gabrijel.\nOve godine prestižno evropsko priznanje u oblasti nasleđa odlazi u ruke 24 izuzetna dobitnika iz 18 evropskih zemalja. Za izbor dobitnika nagrade, po obavljenoj proceni kandidatura koje su podnele organizacije i pojedinci iz 30 evropskih zemalja, zaduženi su nezavisni žiriji, koje čine stručnjaci u oblasti nasleđa iz 30 evropskih zemalja.\nCeremonija dodele Evropske nagrade za kulturno nasleđe bice održana na jesen do kada traje i onlajn glasanje za Nagradu publike. Tom prilikom pored Nagrade publike biće proglašeni i dobitnici Gran pri nagrade.\nKao projekat realizovan u okviru Evropske godine kulturnog nasleđa 2018, Heritage Hubs je okupio mlade ljude uzrasta od 10 do 16 godina iz Finske, Srbije i Španije u dvogodišnjem programu istraživanja, predstavljanja i deljenja sopstvenog kulturnog nasleđa, te interpretacije nasleđa svojih vršnjaka u drugim zemljama, kroz školsku razmenu i putem elektronske platforme.\nProjekat je koordiniralo Udruženje za obrazovanje u kulturnom nasleđu iz Finske (AHEF), u partnerstvu sa Centrom za urbani razvoj iz Srbije, Fondacijom San Miljan de la Kogolja (FSMC) iz Španije, i Viteco E-learning Solutions iz Italije.\nEvropska nagradi za kulturno nasleđe/Nagradi Evropa Nostre\nEvropa Nostra predstavlja glas civilnog društva Evrope, posvećenog očuvanju i promovisanju kulturnog i prirodnog nasleđa. Kao panevropska federacija nevladinih organizacija u oblasti nasleđa, koju podržava široka mreža javnih ustanova, privatnih kompanija i pojedinaca, pokriva više od 40 zemalja. Osnovana je 1963. godine, a danas je prepoznata kao najveća i najreprezentativnija evropska mreža za nasleđe. Evropa Nostra predano radi na spašavanju ugroženih spomenika, lokaliteta i pejzaža Evrope, posebno putem programa 7 najugroženijih. Evropa Nostra aktivno doprinosi definisanju i implementaciji evropskih strategija i politika u vezi sa nasleđem, kroz participativni dijalog sa evropskim institucijama i koordinaciju Evropske alijanse za nasleđe . Evropa Nostra je bila ključni partner EU iz civilnog sektora tokom Evropske godine kulturnog nasleđa 2018. Takođe se pojavljuje kao jedan od prvih zvaničnih partnera nedavno pokrenute inicijative Evropske komisije pod nazivom New European Bauhaus (Novi evropski Bauhaus).\nTagoviCentar za urbani razvoj Evropa Nostra Evropska nagrada za kulturno nasledje Heritage Hubs\nZavod za zaštitu spomenika kulture obeležava 61. rođendan\nOtvoreni konkursi za izlagački program 2022. godine u Kulturnom centru Beograda


Beta 16. jula 2019. 11:05\nBivša francuska ministarka za evropske poslove, sada poslanica u Evropskom parlamentu Natali Loazo ocenila je da Balkan „nije uopšte spreman“ za ulazak u Evropsku uniju (EU), kao što ni Unija nije uopšte spremna da dočeka te zemlje, preneo je francuski radio Frans enter (France Inter).\n„Neophodno je da Evropa učini mnogo više prema zemljama Balkana… To ne znači da balkanske zemlje mogu sutra u EU. Te zemlje nisu uopšte spremne, a mi nismo uopšte spremni da ih dočekamo“, rekla je francuska poslanica Evropskog parlamenta.\nNatali Loazo je rekla da se ne zalaže za neposrednu integraciju, već za „veoma blisko partnerstvo na ekonomskom nivou, u smislu infrastrukture, ali i na političkom nivou, kako bi se izbegle sve tenzije“.\nPrema njenim rečima, sa diplomatske tačke gledišta, postoje stvari koje EU nije dovoljno uradila posebno na Balkanu, koji je geografski, istorijski i kulturno u srcu Evrope.\nBivša ministarka je to rekla dok u Beogradu boravi francuski predsednik Emanuel Makron.


M. D. 19. jula 2015. 16:00\nNovi stadion u Tokiju koji se gradi za Olimpijske igre 2020. godine mogao bi da postane najskuplji sportski stadion na svetu, preneo je Asošijeted pres.\nPrema najnovijim procenama, ukupni troškovi radova bi trebalo da iznose oko 252 milijarde jena (dve milijarde dolara).\n„Rastući troškovi bi mogli da stave vladu premijera Šinzo Abea u nezgodnu situaciju, pošto premijer nije dozvolio veću međunarodnu pomoć“ rekao je Mateson.\n„To ne ide u korist Bostonu i ostalim kandidatima za Olimpijske igre 2024. godine, pošto je cilj Internacionalnog Olimpijskog komiteta da napravi Olimpijske igre što jeftinijim za zemlje domaćina. Ako moderan grad kao što je Tokio sa sjajnom infrastrukturom, ne može da organizuje Olimpijske igre bez pomoći drugih zemalja, kakve tek šanse imaju ostali potencijalni kandidati za Olimpijske igre 2024. godine“, dodao je Mateson.\nMeđunarodni olimpijski komitet (MOK) je odobrio promene u planovima za ostale stadione u Japanu koje su uštedele domaćinu preko milijardu dolara.


Foto: Sanja Bečejić / Promo\n"Nakon atmosfere linča koju već nedeljama sračunato prave predstavnici lokalne vlasti predvođene strankom Zajedno za Srbiju Dušana Petrovića prema članovima i simpatizerima Srpske napredne stranke u Šapcu, večeras su u domaćinstvo Mladena Čolića, poverenika Mesnog odbora SNS Jevremova, upali ljudi sa fantomkama, preteći da će mu likvidirati porodicu ukoliko nastavi da proziva gradonačelnika Šapca i predsednika ŽS Nebojšu Zelenovića", navodi se u saopštenju.\nKako se ističe, upad se dogodio oko 22 sata dok je Čolićeva supruga sklapala dečja kolica, nameravajući da ih unese u kuću.\nDvojica maskiranih muškaraca preskočili su ogradu na sredini dvorišta, kako se navodi, uhvatili ženu za usta, prekrili joj oči i saopštili: "Ako hoćeš da ti deca budu bezbedna i da se ništa ne desi tvom mužu, kaži mu da se smiri politički".\n"Pod okriljem mraka brzo su pobegli sa lica mesta, a prestravljena Čolićeva žena jedva se dokopala mobilnog telefona da bi pozvala supruga i policiju", navodi se u saopštenju.\nU Čolićevom dvorištu u prigradskom naselju Čavić traje uviđaj, a okupio se i veliki broj prijatelja i revoltiranih građana da podrže njegovu porodicu nakon ovog sramotnog čina, naveo je SNS Šapca.\n"NAJVIŠE ŽELBI ZBOG ĆUTANJA ADMINISTRACIJE" Poverenik: Informacije najviše traže građani, najteže do onih u vezi sa JAVNIM NOVCEM\nŠABAC NA KORAK DO NOVE VLASTI Naprednjaci postigli dogovor sa Pokretom Zapadna Srbija o budućoj vlasti\n"GDE ĆE VAŠA ĆERKA U VOJSKU?" Burna rasprava u kosovskoj skupštini, opozicija "oplela" po Aljbinu Kurtiju


Konkurs za sve sa inovativnim idejama (VIDEO) – ZoomUe\nKonkurs za sve sa inovativnim idejama (VIDEO)\nby Vesna Đurović · 6 фебруара, 2019\nUŽICE-Do 30.aprila otvoren je konkurs za najbolju tehnološku inovaciju u ovoj godini.Takmičenje ,koje je danas predstavljeno u Regionalnoj privrednoj komori Užice,promoviše preduzetnički način razmišljanja i ponašanja tako što daje edukativnu i finansijsku podršku svojim takmičarima na teritoriji Srbije.Takmičenje organizuje Ministarstvo prosvete, nauke i tehnološkog razvoja Republike Srbije u saradnji sa Fakultetom tehničkih nauka iz Novog Sada, Privrednom komorom Srbije, Zavodom za zaštitu intelektualne svojine i RTS-om.\nKoordinator takmičenja Vojin Šenk istakao je da na konkurs treba da se jave svi koji imaju inovativni proizvod .Svi kandidati proći će obuku na kojoj će naučiti kako da svoj proizvod prilagode kupcu.\n„Kako naći prvog kupca u situaciji kada nemate reference je ono što kandidate učimo na našim obukama.takmičenje je zato samo formalno takmičenje,a u stvari je jedna velika radionica u kojoj ljudi uče kako da uspeju sa svojim inovativnim poslovanjem“,rekao je Šenk.\nDragan Povrenović, koordinator projekta „Inovacije“ od 2005. godine, objašnjava da svi koju dođu do finala ukoliko primene sve što su naučili tokom obuke,sutra već mogu biti potpuno spremni za tržište.\n„Pobednici koji su osnovali svoje kompanije i izašli sa svojim inovacijama na tržište u jednoj godini ostvaruju daleko veći profit nego što su sva uložena sredstva do sada koja je država uložila u organizaciju i uspostavljanje ovog takmičenja“ , ističe Provenović.\nOd 2005. do 2016. godine obučena su 6.974 studenta, inovatora, istraživača, visokotehnoloških preduzeća i inventora za osmišljavanje i pokretanje sopstvenog poslovanja na bazi sopstvene invencije.Osnovano je 75 visokotehnoloških preduzeća.Za nagradni fond je izdvojeno 75.000.000 dinara, a podeljene su i mnogobrojne specijalne nagrade institucija i lokalnih samouprava.Edukacija je sprovedena kroz 340 treninga, a napravljeno je 878 biznis i marketing planova i poslovnih modela.\nTags: konkursprovenovicsenktehnoloska inovacija\nHoće li se Borjak krčiti ili će se samo uklanjati osušena stabla?\nNext story Četiri pacijenta životno ugrožena (VIDEO)\nPrevious story Problem zbog neoverene zdravstvene knjižice (VIDEO)


Game of Thrones Season 3: Crveno venčanje potreslo gledaoce, ali i glumce! (Foto+Video) - Film - Svet - Vesti - Svet Plus\nGame of Thrones Season 3: Crveno venčanje potreslo gledaoce, ali i glumce! (Foto+Video)\nPoslednja epizoda treće sezone serije "Game of Thrones" pokrenula je pravu lavinu komentara. U slučaju da seriju pratite, a niste još došli do ove epizode pazite na "spoiler" i ne čitajte dalje.\n11:10 6. JUN 2013.\nEpizoda "Kiše Kastamira" ostavila je fanove uplakane, šokirane, besne i iznenađene, a samo dan kasnije na Youtube-u je osvanula kompilacija reakcija fanova na scenu poznatu kao "Crveno venčanje".\nOnima koji su čitali knjigu Džordža R. R. Martina "Crveno venčanje" nije bilo iznenađenje pa su spremno dočekali pravi "pokolj", međutim, neobavešteni gledaoci koji su željno čekali da vide kraj treće sezone ostali su u čudu.\nMeđutim, sem što su fanovi ostali očajni, ništa slabije reakcije nisu imali ni glumci koji su učestvovali u seriji "Igra prestola". Kako je "Crveno venčanje" moglo slobodno da se nazove i "Krvavo venčanje" glumci koji su u ovoj epizodi "izgubili život" bili su potpuno deprimirani činjenicom da moraju da napuste snimanje.\nMaden je otvoreno priznao novinarima da je posle snimanja scene u kojoj umire plakao celim putem tokom povratka u London dok je Ferli izjavila da ju je snimanje poslednje scene potpuno iscrpelo: "Nikada nisam osetila tako nešto u životu". Producenti su pokušali da je kontaktiraju nakon što je napustila snimanje ali se nedelju dana nije odazivala, a onda je poslala e-mail u kome se izvinila za izbegavanje poziva i rekla: "Nisam bila sposobna da razgovaram ni sa kim, bila sam potpuno rastrojena".\nSam pisac ovog serijala Džordž R. R. Martin rekao je da su mu glumci skrenuli pažnju kako je treća sezona užasna i da je i on očekuje sa određenom dozom užasa i straha od reakcija, a onda se i našalio: "Kada sam napisao prvu knjigu ljudi su mi slali razna pisma, kako me mrze, kako su spaljivali knjige, ali posle drugog dela su me zavoleli. Nadam se da sada niko neće spaliti svoj televizor!".\nPogledajte nekoliko kadrova koji će vas ostaviti bez daha:\ngame of thronesigra prestola\nIgra prestola: Glumci koji su ..\n21. april 2019.. 10:31


10.000 MESEČNO Novosadski penzioneri smislili novi način da ZARADE za život\nSve češće u potrazi za dodatnom zaradom penzioneri sakupljaju lešnike, od čega, kako kažu, mesečno mogu da zarade i oko 10.000 dinara.\nPoslednjih dana avgusta i prvih septembra već godinama u Novom Sadu na gradskim ulicama stariji građani su u potrazi za lešnicima. Niske penzije teraju ljude da dodatno zarađuju na bilo kakav način, a lešnici su se pokazali kao unosan posao. Mogu da se nađu u gradu, a cena im je uvek dobra.\nNa Detelinari, Novom naselju i Limanima, gde ima najviše ove biljke, jutra i predvečerja su vreme kada penzioneri beru lešnike. Potom ih preprodaju na pijacama.\n- Imam penziju od 18.000 dinara, to je za račune i hleb. Ovako tokom ova dva meseca sakupim po petnaestak kila lešnika, nekad i više. Cena na pijaci je odlična, prošle godine 2.000 dinara, ove nešto manja, ali je opet dobra. Verujte mi, da nema lešnika, ne bih mogao da preguram zimu – kaže nam Dragutin Vujanić, penzioner iz Novog Sada.\nNjegov “kolega” Miodrag Delić kaže da je bum sa lešnicima krenuo poslednjih godina kada su ljudi shvatili da od toga može da se zaradi. Kako dodaje, negde su već podelili svoje teritorije, te su jasna pravila ko gde bere, ali uvek bude nekih koji dolaze sa strane pa dođe i do prepirke.\n- Prošle godine sam prodavao pored pijace i zaradio sam skoro dve moje penzije, ali sam imao problema sa komunalnom policijom. Ove godine ću direktno trgovati sa prodavcima na pijaci, manje ću da zaradim ali ću da spasem živce. Vidite, lešnika u gradu nema puno, tih koji su na javnim površinama, neke su ljudi sami sadili pa smatraju da su njihovi, a zainteresovanih je sve više – rekao je Delić.\nInače, uzgoj leske kod nas nije popularan iako imamo idealne uslove.\n- Zadovoljavamo desetak odsto sopstvenih potreba, a sve ostalo uvozimo i to lošeg kvaliteta iz Turske. Kilogram je ove godine nešto jeftiniji nego prošle, do 1.500 dinara, ali je i to solidna cena. Kod nas se obično sade vrste istarski, apolda, davijana i avelino – kaže Mitar Uzelac, proizvođač lešnika.\nZasadi na samo 1.000 hektara\nPrema procenama Ministarstva poljoprivrede, trenutno se u Srbiji pod zasadom leske nalazi 1.000-1.200 hektara. Stari su u proseku od četiri do pet godina, sa prosečnom gustinom sadnje od 600 sadnica po hektaru i prinosom od sedam do 10 kilograma po stablu. Godišnja proizvodnja lešnika u ljusci je oko 5.000 tona.\nVIDEO: Najdugovečnije zemlje


Rukometašice silovite protiv Kube, slede mečevi odluke\nIzvor: RTS, 02.Dec.2019, 06:58\nŽenska rukometna reprezentacija Srbije zabeležila je i drugu pobedu na Svetskom prvenstvu u Japanu, ovoga puta nad selekcijom Kube. Srpkinje su opravdale ulogu favorita i pobedile Kubanke sa 46:27, u drugom kolu grupe A.\nNa taj način izabranice selektora Ljubomira Obradovića su zadržale maksimalan učinak i priliku da se plasiraju >> Pročitaj celu vest na sajtu RTS << u narednu fazu takmičenja.\nSrbija sada ima četiri boda, dva više uz utakmicu više od Norveške, Slovenije i Holandije.\nNaša selekcija je već na startu utakmice pokazala koliko je jača od Kube i sve je bilo gotovo posle desetak minuta, kada je na semaforu pisalo 8:0. Protivnice su uspele da se upišu, ali je samo nekoliko trenutaka kasnije razlika bila dvocifrena.\nNa poluvreme se otišlo rezultatom 25:11, uprkos sjajnoj partiji golmanke Kube More Arijas Nijurkis, koja je sanije proglašena igračicom utakmice.\nU nastavku Srpkinje nisu spuštale nogu sa papučice gasa, pa ubedljiva pobeda ni u jednom trenutku nije dolazila u pitanje.\nNajefikasnije u našem timu bile su Sanja Radosavljević, Ana Kojić i Slađana Pop-Lazić sa po šest pogodaka, pet je dodala Željka Nikolić, a četiri Marija Obradović.\nU protivničkom sastavu bolja od ostalih bila je Ejatne Riso Gomez sa šest golova.\nEkipu Srbije već u utorak od 12.30 očekuje novi izazov, pošto će protivnice biti spomenute Norvežanke, jedne od najvećih favoritkinja za titulu. Tim susretom počinju mečevi odluke jer nakon dana pauze u sredu, četvrtak donosi okršaj sa Holandijom (10.00).\n07.00 Srbija – Slovenija\n12.30 Holandija – Norveška\n4. Holandija 2\nRezultate i tabele pogledajte OVDE\nRadio 021: Druga pobeda rukometašica Srbije na Svetskom prvenstvu\nSRPKINJE PREGAZILE KUBU: Rukometašice Srbije sa pola gasa savladale Kubanke, sledeća je Norveška\nŽenska rukometna reprezentacija Srbije ostvarila je ubedljivu pobedu nad selekcijom Kube 46:27 (25:11) u drugom kolu grupe A na Svetskom prvenstvu u Japanu.\nObradović: Drago mi je što sam svim devojkama dao šansu\nSelektor rukometašica Srbije Ljubomir Obradović bio je zadovoljan pobedom nad Kubom u drugom kolu Svetskog prvenstva u Japanu. Srpkinje su savladale Kubu sa ubedljivih 46:27, za drugi trijumf u grupi A. . Obradović je svestan...


Ova mjera važi do konačne odluke Ustavnog suda FBiH o rješavanju spora između premijera FBiH Nermina Nikšića i ministra Krajine sa predsjednikom FBiH Živkom Budimirom, a povodom odluke o razrješenju federalnog ministra finansija od 3. januara.\nOdluka Ustavnog suda u trenutnoj situaciji znači da Krajina može biti potpisnik naloga za isplatu iz federalnog budžeta, pa je za očekivati da će do kraja sedmice biti isplaćene decembraske ratne i civilne invalidnine u Federaciji.\nPredsjedavajući Vijeća ministara BiH Vjekoslav Bevanda uputio je apel svim zvaničnicima na političkoj sceni Federacije BIH da se uozbilje, te podsjetio da pismo namjere za narednu tranšu kredita od Međunarodnog montarnog fonda nije potpisano otkako je smijenjen ministar finansija. Zbog toga MMF ne može ni da razmatra slanje novca:\n„Zato je i moj apel da svi učesnici na političkoj sceni Federacije, zbog štete koju trpe drugi nivoi vlasti, se uozbilje i da pokušaju tražiti rješenja na tehničkom nivou. I da se to završi“, kazao je Budimir, uz napomenu da su po njemu ta rješenja prejednostavna.


Čović nakon sastanka s Varhelyijem: Izmjene Izbornog zakona BiH presudne\nDragan Čović, predsjednik Hrvatske demokratske zajednice BiH (ilustracija)\nPredsjedavajući Doma naroda Parlamentarne skupštine Bosne i Hercegovine (BiH) i predsjednik Hrvatske demoktaske zajednice (HDZ) BiH Dragan Čović sastao se u četvrtak 25. novembra u Mostaru, na jugu BiH, sa komesarom za susjedske odnose i proširenje Oliverom Varhelyijem.\n"Razgovarali smo o evropskom putu Bosne i Hercegovine i trenutnoj političkoj situaciji. Rad na reformama prijeko je potreban, izmjene Izbornog zakona do kraja 2021. od presudne su važnosti. Stabilnost i napredak su neophodni", napisao je Čović na svom Twitter nalogu nakon sastanka.\nČović je, kako je naknadno saopšteno, upoznao komesara s trenutnom političkom situacijom, posebno naglašavajući izmjene Izbornog zakona BiH kao visoki prioritet.\nKazao je kako rješenja koja su ponudili hrvatski predstavnici implementiraju i presude Evropskog suda za ljudska prava i Ustavnog suda BiH. Istaknuo je važnim ozbiljno i održivo napredovanje na putu prema kandidatskom statusu i članstvu u Evropskoj uniji te naročito naglasio važnost hitne stabilizacije političkog dijaloga.\n"Evropski put Bosne i Hercegovine nema alternativu. U potpunosti smo predani ostvarenju tog cilja", istaknuo je prilikom razgovora Čović, naglašavajući kako su daljnji iskoraci na tom putu prijeko važni i potrebni.\nVarhelyi u Sarajevu: BiH može ostati bez milijardu i po eura ulaganja\nKomesar za susjedske odnose i proširenje Oliver Varhelyi susreo se sa članovima Predsjendištva BiH, predsjedavajućim Vijeća ministara BiH, te državnim ministrom sigurnosti i finansija i trezora BiH sa kojima je razgovarao o aktuelnoj političkoj i ekonomskoj situaciji u BiH i regionu, kao i procesu evropskih integracija.\nNakon tih sastanka na konferenciji za medije je rekao kako BiH rizikuje da izgubi gotovo milijardu i po eura infrastukturinih ulaganja, te da je potrebno da su funkcionalne institucije na nivou BiH.\nEvropska komisija je u svom Mišljenju (Avis) pred BiH u maju 2019. godine postavila 14 prioritetnih uvjeta koje mora ispuniti prije početka pregovora o članstvu, podijeljenih u četiri područja - Demokracija i funkcioniranje institucija, Vladavina prava, Osnovna prava i Reforma javne uprave.


Pavkov doneo Zvezdi nikad veći koeficijent - Sportske novosti\nNaslovna Fudbal Novosti Fudbal Pavkov doneo Zvezdi nikad veći koeficijent\nPavkov doneo Zvezdi nikad veći koeficijent\nFudbaleri Crvene Zvezde su sinoć golom Pavkova izborili veliki remi 2:2 protiv favorizovanog Milana. Osim nade u senzaciju i prolaz, Crvena Zvezda je bodom došla do nikad većeg koeficijenta i do 51. mesta na UEFA rang listi.\nCrvena Zvezda je remijem došla do 9.000 bodova i nadmašila sezonu učešća Vladana Milojevića, koji je prilikom učešća Zvezde u LE došao do 8.000 bodova. Zvezda ukupno ima 31.500 bodova a sledeće sezone će braniti samo 1.500 bodova i inaće velike šanse za velikim skokom pošto sve ekipe od 40. do 50. mesta brane znatno više bodova.\nPosebno će značiti što veći koeficijent i što bolji plasman na UEFA listi u 2014. godini, kada će se Liga šampiona igrati po novom Švajcarskom modelu.\nPrethodni tekstČas tenisa Medvedeva za plasman u finale Australijan opena!\nSledeći tekstPioli zabrinut zbog povrede važnog igrača\nIxa91 - 2 marta, 2021\nPredlog na poene igrača za kojeg smatramo da ima izglednu šansu za prolaz Maxbet kladionica\nTenis: Predlozi za klađenje – Utorak 2. Mart


Kako je istakla u razgovoru za “Danas”, drugi izazov biće smanjenje broja nezaposlenih, koji čine petinu stanovništva, uz povećanje prosječne mjesečne zarade od 350 evra izmjenom Zakona o radu i davanjem podsticaja zaposlenima i poslodavcima.\nKolm, koja je i direktorka Centra za austrijsku ekonomiju, govoreći o najvažnijim zadacima tima budućeg premijera Srbije Aleksandra Vučića, ocjenjuje i da bi velike kompanije u državnom vlasništvu trebalo privatizovati “i zaustaviti izlivanje novca iz njih u kase političkih stranaka“.\nNa pitanje da li očekuje ubrzani tempo reformi, jer je SNS dobila apsolutnu većinu na parlamentarnim izborima, ona kaže da uz dobronamjerne reforme, treba očekivati brz tempo obećanih reformi, ali očekuje i da će se nastaviti partnerstvo sa SPS.\nKomentarišući angažovanje stranih savjetnika, ona kaže da je to opravdano ukolikio savjetnici iz inostranstva unaprijede proces i imaju iskustva u strukturnim reformama, ali ne i ako ne dođe do promjena.\n“Konkretnije govoreći, ukoliko oni mogu da pomognu da Srbija krene putem stabilnog razvoja utemeljenog na individualnim slobodama i podsticajima za preduzetnike, onda su dobrodošli svi koraci u navedenom pravcu. Ali, ako se strani savjetnici unajmljuju da bi pomogli u sprovođenje intervencionističkih mjera, snažno savjetujem srpskoj vladi da to ne čini”, rekla je Kolm.\nGovoreći o perspektivama ekonomskog rasta u Srbiji ona je ocijenila da bi, ukoliko nova vlada ispuni obećanja, ekonomski rast možda mogao i da nadmašiti predviđanja NBS od 1,5 odsto. Tanjug\nTagovi: barbara kolmjavni sektorprivatizacijasrbija